hotchpotch/miracl-hf-unified huggingface dataset:
ద్విముఖ విద్యుత్ ప్రవాహం
ద్విముఖ విద్యుత్ ప్రవాహం లేదా ఏకాంతర విద్యుత్ ప్రవాహం అనగా ఊయల ఊగినట్లుగా చాలా వేగంగా ముందుకి వెనుకకి ఊగిసలాడుతూ ప్రవహించే విద్యుత్ ప్రవాహం. ద్విముఖ విద్యుత్ప్రవాహమును ఆంగ్లంలో ఆల్టర్నేటింగ్ కరెంట్ లేదా సింపుల్‌గా ఏసీ అని అంటారు. విద్యుత్‌ను అనేక పద్ధతులలో ఉత్పత్తి చేసినా రెండు రకాలుగానే వాడుకునే అవకాశముంటుంది. వాటిలో ఒక రకం ద్విముఖ విద్యుత్ ప్రవాహం కాగా మరొకటి ఏకముఖ విద్యుత్ ప్రవాహం. ఏకముఖ విద్యుత్ ప్రవాహమును ఆంగ్లంలో డైరెక్ట్ కరెంట్ లేదా సింపుల్‌గా డీసీ అని అంటారు. ఏకముఖ విద్యుత్ ప్రవాహం ద్విముఖ విద్యుత్ ప్రవాహమునకు భిన్నమైనది, ఏలననగా ఏకముఖ విద్యుత్ ప్రవాహములో విద్యుత్ ఒకే దిశ వైపు ప్రవహిస్తుంటుంది. ప్రపంచ వ్యాప్తంగా ఎక్కువగా ఉపయోగించే కరెంటు ద్విముఖ విద్యుత్ అనగా ఏసీ కరెంటు. ప్రపంచ వ్యాప్తంగా తయారు చేయబడిన అధిక ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. బల్బులు, ఫ్యాన్లు, ఎయిర్ కండీషనర్లు, వాషింగ్ మెషీన్లు, టీవీలు, ప్రింటర్లు, ప్రిజ్‌లు, మోటార్లు ఇలా దాదాపు అన్ని ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. సాధారణంగా ఇళ్ళలో ఉండే కరెంటు ఏసీ కరెంటు, ఈ ఏసీ కరెంటు నందు 230 వోల్టుల విద్యుత్ ప్రవహిస్తూ ఉంటుంది. 230 వోల్టుల ఏసీ కరెంటును మానవ శరీరం తట్టుకోలేదు, అందువలన మానవ శరీరానికి ఏసీ కరెంటు తగిలి శరీరం గుండా విద్యుత్ ప్రవహించినట్లయితే షాక్ కొడుతుంది.
కె.ఎస్.చంద్రశేఖర్
కొమరవోలు ఎస్.చంద్రశేఖర్ (జననం 21 నవంబరు 1920) భారతీయ గణిత శాస్త్రవేత్త. ఆయన లో ప్రొఫెసర్. ఆయన (TIFR) లో వ్యవస్థాపక సభ్యులు. ఆయన "నంబర్ థియరీ" మరియు "సమ్మబిలిటీ" లలో ప్రసిద్ధుడు. ఆయనకు ప్రతిష్ఠాకరమైన అవార్డులైన "పద్మశ్రీ", "శాంతిస్వరూప్ భట్నాగర్ అవార్డు", "రామానుజన్ మెడల్" మరియు టి.ఐ.ఎఫ్.ఆర్ లో గౌరవ ఫెలో వంటి అవార్డులు వచ్చాయి.
చంద్రశేఖర్ 1920 నవంబరు 21 న కొమరవోలు రాజయ్య మరియు పద్మాక్షమ్మ దంపతులకు జన్మించారు. ఆయన తండ్రి పాఠశాల ప్రధానోపాధ్యాయులు. చంద్రశేఖర్ పాఠశాల విద్యను గుంటూరు జిల్లాలోని బాపట్లలో పూర్తిచేసారు. ఆయన చెన్నైలో గల ప్రెసిడెన్సీ కళాశాలలో ఎం.ఎస్.సి (గణితశాస్త్రం) లో పూర్తిచేసారు. 1942లో మద్రాసు విశ్వవిద్యాలయంలో గణిత శాస్త్ర విభాగం నుండి పి.హెచ్.డి పట్టాను పొందారు.ఆయన కె.ఆనందరావు ఆధ్వర్యంలో పి.హెచ్.డి.ని పూర్తిచేసారు.
చంద్రశేఖర్ యు.ఎస్.ఎ లోని ఇనిస్టిట్యూట్ ఫర్ అడ్వాన్స్‌డ్ స్టడీ, ప్రిన్సిటన్ లో ఉన్నప్పుడు హోమీ భాభా ఆయనను గణితశాస్త్ర పాఠశాల అయిన "టాటా ఇనిస్టిట్యూట్ ఆఫ్ ఫండమెంటల్ రీసెర్చ్"కు ఆహ్వానించారు. ఆయన ఆ సంస్థలో అనేక విషయాలను బోధించారు. 1965 లో హోమీ భాభా మరణానంతరం చంద్రశేఖర్ ఆ సంస్థను వదలి లో చేరి 1988 లో పదవీవిరమణ చేసారు.
2012 లో ఆయనకు అమెరికన్ మేధమెటికల్ సొసైటీలో ఫెలోషిప్ లభించింది.
ఆయన "టాటా ఇనిస్టిట్యూట్ ఆఫ్ ఫండమెంటల్ రీసెర్చ్"లో సీనియర్ ప్రొఫెసర్ గా, డిప్యూటీ డైరక్టరుగా (1949-55), పనిచేసారు. కేంద్రప్రభుత్వ సైంటిఫిక్ అడ్వయిజరీ కమిటీకి ప్రధాన సలహాదారుగా (1961-66), ఉన్నారు. ఇంటర్నేషనల్ మేధమెటికల్ యూనియన్ కు ఉపాధ్యక్షులుగా (1963-66), ప్రధాన కార్యదర్శిగా (1966-70) ఉన్నారు. 1965 లో జ్యూరిచ్ లోని స్విచ్ ఫెడరల్ ఇనిస్టిట్యూట్ ఆఫ్ టెక్నాలజీలో ప్రొఫెసర్ గా పనిచేసారు.
ఏకముఖ విద్యుత్ ప్రవాహం
ఏకముఖ విద్యుత్ ప్రవాహం (Direct current - డైరెక్ట్ కరెంట్) అనగా ఏకముఖంగా అనగా ఒకే దిశగా ప్రవహించే విద్యుత్ ప్రవాహము. ఏకముఖ విద్యుత్ ప్రవాహమును ఆంగ్లంలో డైరెక్ట్ కరెంట్ లేదా సింపుల్‌గా డీసీ అంటారు. డైరెక్ట్ కరెంట్ బ్యాటరీలు, థెర్మోకపుల్స్, సోలార్ సెల్స్ మరియు డైనమో రకానికి చెందిన దిక్పరివరివర్తన రకపు విద్యుత్ యంత్రాల వంటి వనరులచే ఉత్పత్తి చేయబడుతుంది. డైరెక్ట్ కరెంటు వైరు వంటి ఒక కండక్టరులో ప్రవహించవచ్చు, కానీ అర్ధవాహకాల, అవాహకాల గుండా లేదా ఇంకా ఎలక్ట్రాన్ లేదా అయాన్ బీమ్స్ లో వాక్యూమ్‌ ద్వారా గా కూడా ప్రవహిస్తుంది. ఈ ఎలక్ట్రిక్ కరెంటు స్థిరమైన దిశలో ప్రవహిస్తుంది, దీనిని ఆల్టర్నేటింగ్ కరెంటు నుండి ప్రత్యేకపరచవచ్చు. గతంలో కరెంటు యొక్క ఈ రకం కోసం ఉపయోగించిన పదం గాల్వనిక్ కరెంటు. AC మరియు DC సంక్షిప్తాలను తరచుగా కరెంటు లేదా వోల్టేజ్ సవరించునప్పుడు వంటి సందర్భాలలో ఆల్టర్నెట్ మరియు డైరెక్ట్ ల సింపుల్ అర్థమునకు ఉపయోగిస్తారు.
ద్విముఖ విద్యుత్ ప్రవాహం లేదా ఏకాంతర విద్యుత్ ప్రవాహం అనగా ఊయల ఊగినట్లుగా చాలా వేగంగా ముందుకి వెనుకకి ఊగిసలాడుతూ ప్రవహించే విద్యుత్ ప్రవాహం. ద్విముఖ విద్యుత్ప్రవాహమును ఆంగ్లంలో ఆల్టర్నేటింగ్ కరెంట్ లేదా సింపుల్‌గా ఏసీ అని అంటారు. విద్యుత్‌ను అనేక పద్ధతులలో ఉత్పత్తి చేసినా రెండు రకాలుగానే వాడుకునే అవకాశముంటుంది. వాటిలో ఒక రకం ద్విముఖ విద్యుత్ ప్రవాహం కాగా మరొకటి ఏకముఖ విద్యుత్ ప్రవాహం. ఏకముఖ విద్యుత్ ప్రవాహమును ఆంగ్లంలో డైరెక్ట్ కరెంట్ లేదా సింపుల్‌గా డీసీ అని అంటారు. ఏకముఖ విద్యుత్ ప్రవాహం ద్విముఖ విద్యుత్ ప్రవాహమునకు భిన్నమైనది, ఏలననగా ఏకముఖ విద్యుత్ ప్రవాహములో విద్యుత్ ఒకే దిశ వైపు ప్రవహిస్తుంటుంది. ప్రపంచ వ్యాప్తంగా ఎక్కువగా ఉపయోగించే కరెంటు ద్విముఖ విద్యుత్ అనగా ఏసీ కరెంటు. ప్రపంచ వ్యాప్తంగా తయారు చేయబడిన అధిక ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. బల్బులు, ఫ్యాన్లు, ఎయిర్ కండీషనర్లు, వాషింగ్ మెషీన్లు, టీవీలు, ప్రింటర్లు, ప్రిజ్‌లు, మోటార్లు ఇలా దాదాపు అన్ని ఎలక్ట్రిక్ పరికరాలు ఏసీ కరెంటును దృష్టిలో ఉంచుకొని తయారు చేయబడినవే. సాధారణంగా ఇళ్ళలో ఉండే కరెంటు ఏసీ కరెంటు, ఈ ఏసీ కరెంటు నందు 230 వోల్టుల విద్యుత్ ప్రవహిస్తూ ఉంటుంది. 230 వోల్టుల ఏసీ కరెంటును మానవ శరీరం తట్టుకోలేదు, అందువలన మానవ శరీరానికి ఏసీ కరెంటు తగిలి శరీరం గుండా విద్యుత్ ప్రవహించినట్లయితే షాక్ కొడుతుంది.
పూసపాటి కృష్ణసూర్యకుమార్
పూసపాటి కృష్ణసూర్యకుమార్ అంకెల సామ్రాజ్యంలో ఘనాపాఠి. అతిపెద్ద గణిత పజిల్ ను 2005లో రూపొందించారు.
ఆయన తెనాలిలో నవంబరు 29 1954 న సత్యనారాయణ మరియు సుశీల దంపతులకు జన్మించారు. ఆయన 6 వయేట తన తండ్రి మరణించారు. ఆయన బి.కాం చేసారు. అనంతరం ఆయన మెటీరియల్స్ మేనేజిమెంటులో పోస్టుగ్రాడ్యుయేట్ డిప్లొమా పొందారు. సిరమిక్స్ ఇండస్ట్రీస్ ప్రైవేట్ లిమిటెడ్ (సామర్లకోట) మరియు స్టోర్స్ అడ్వయిజర్, 3ఎఫ్ ఇండస్ట్రీస్, కృష్ణపట్నం లలో ఉద్యోగాలను చేసారు. ఆయన ఎన్నడూ గణిత శాస్త్రం చదువుకోలేదు. ఆయన మొదట మిమిక్రీ ఆర్టిస్టుగా ఉన్నారు. ఆంధ్రప్రదేశ్ ముఖ్యమంత్రిగా పనిచేసిన భవనం వెంకట్రాం సమక్షంలో ప్రదర్శనను కూడా యిచ్చారు. ఆంధ్రప్రదేశ్ మాజీ పశుసంవర్థక శాఖామాత్యులు యడ్లపాటి వెంకటరావు నుండి బహుమతిని కూడా స్వీకరించారు. 1973 లో జై ఆంధ్రా ఉద్యమంలో పాల్గొన్నారు. ఆయన కవి, రచయితగా కొన్ని కవితలను వ్రాసారు. అవి ఈనాడు పత్రికలో ప్రచురితమయ్యాయి. ఆయన ఈనాడులోని "హాయ్ బుజ్జీ" శీర్షికలో క్విజ్ ఆర్టికల్స్ కూడా ఆయన మరియు ఆయన బంధువుల పేర్లతో సుమారు 100 వ్రాసారు. ఆయన ఆలిండియా రేడియోలో కార్మికుల కార్యక్రమం నిర్వహించేవారు. హైదరాబాదు, విజయవాడ కేంద్రాలలో ఏకపాత్రాభినయాలు, కథానికలు నిర్వహించారు.
ఒక దశాబ్దకాలం ఆయన గణితశాస్త్ర పజిల్స్ పై చేసిన కృషి ఆయనను గిన్నెస్ బుక్ ఆఫ్ వరల్డ్ రికార్డులో స్థానం సంపాదించేందుకు ప్రయత్నించేందుకు దోహదపడింది. కానీ ఇదే పజిల్ ఒక జర్మన్ వ్యక్తి ముందుగా చేయడంవల్ల ఆ అవకాశం జారి పోయింది. ఆయన గుంటూరు లోని భజరంగ్ జ్యూట్ మిల్లు స్టోర్స్ లో మేనేజరుగా పనిచేసారు. ఆయన ప్రత్యేకంగా గణిత శాస్త్రం ఏనాడూ అభ్యసించలేదు. ఆయన రూపొందించిన ఛార్ట్ లో 63,001 నలుచదరాలు ఉన్నాయి. 1 నుండి 63,001 వరకు అనేక అంకెలను, సంఖ్యలను (పునరావృతం కాకుండా) ఉపయోగించాడు. ఈ ఛార్ట్ లో ఏ వైపు మూల నుంచి వరుస నుంచి కూడినప్పటికీ 79,06,751 మొత్తం సంఖ్య లభిస్తుంది. ఆయన ఖాళీ సమయాలలో 251X251 చదరంలో గల చతురస్రాలలో ఎటుపైపునుండి కూడినా ఒకే విధంగా వచ్చేటట్లు సాధారణ సమికరణం ద్వారా తయారుచేసేవాడు.
ఈయనలో మరో ప్రత్యేకత ఉంది. అది ఈయనకు గుండె కుడివైపున ఉంది. కాలేయం ఎడమవైపు ఉంది. ఈ ప్రత్యేకత లక్షమందిలో ఒకరికి ఉండవచ్చు. ఈ విషయం దూరదర్శన్, సాక్షి లలో ప్రసారమయినది. ఆయన మొదట వార్తాపత్రికలలోని చిన్న చిన్న పజిల్స్ ను చేస్తూ క్రమంగా పజిల్ పరిమాణాన్ని పెంచుతూ ఈ ఘనతను సాధించినట్లు తెలియజేసారు.
ఆయన మార్చి 14 1976లో గుంటూరుకు చెందిన అవ్వారి శేషగిరిరావు మరియు కుసుమ ల కుమార్తె అయిన నాగమణిని వివాహం చేసుకున్నారు. చార్ట్ లు తయారుచేయుటకు తన భార్య నాగమణి ప్రోత్సాహమిచ్చేవారు.
ఆయన రాక్ సిరామిక్స్ ఇండియా ప్రైవేట్ లిమిటెడ్, సామర్లకోట వారు ప్రచురిస్తున్న అంతర్జాతీయ త్రైమాసిక పత్రికకు ప్రధాన సంపాదకునిగా ఉన్నాడు. ఆయన జూట్ పరిశ్రమలో పనిచేస్తున్నప్పుడు "ఉషోదయ లలిత కళా సమితి" పేరుతో సాంస్కృతిక అసోసియేషన్ ప్రారంభించాడు. దానికి కార్యదర్శిగా ఉన్నాడు.
ఈజీ జెట్ ఎయిర్‌లైన్స్
ఈజీ జెట్ అనేది బ్రిటీష్ చవక ధరల విమానయాన సంస్థ. ఇది లండన్ లుటాన్ విమానాశ్రయం ఆధారంగా ఈ సంస్థ కార్యకలాపాలు నిర్వహిస్తోంది. ప్రయాణికుల సంఖ్య ఆధారంగా ఇది యునైటెడ్ కింగ్ డమ్ లో అతి పెద్ద వైమానిక సంస్థగా గుర్తింపు పొందింది. దేశీయంగా, అంతర్జాతీయంగా మొత్తం 32 దేశాల్లోని 700 మార్గాల్లో విమానాలను నడిపిస్తోంది.
ఈజీ జెట్ సంస్థ లండన్ స్టాక్ ఎక్స్చేంచీలో నమోదు కావడమే కాకుండా దీనికి ఎఫ్.టి.ఎస్.ఇ. 100 సూచిక కలిగి ఉంది.ఈ ఎయిర్ లైన్ సంస్థ ఈజీ గ్రూప్ తన వ్యాపార విస్తరణలో భాగంగా 1995 లో ప్రారంభించబడింది. గ్రీక్ ప్రముఖ వ్యాపార వేత్త సర్ స్టిలియస్ హాజి-ఇవానోవ్ దీనిని స్థాపించారు. ఆరంభంలో రెండు బోయింగ్ 737-200 విమానాలను అద్దెకు తీసుకుని దీని కార్యకలాపాలను ప్రారంభించారు. ఏప్రిల్ 1996లో easy jet తన తొలి విమానాన్ని కొనుగోలు చేసింది.
ఈజీ జెట్ ప్రధాన కార్యాలయం లుటాన్ నగరంలోని లండన్ లుటాన్ ఎయిర్ పోర్ట్ లో గల హాంగర్ 89 (హెచ్89) భవనంలో ఉంది. హాంగర్ 89 భవనాన్ని 1974లో నిర్మించారు. దీని వైశాల్యం 30,000 చదరపు అడుగులు (2,800 చ.మీ.). ఈజీజెట్ ఆధునీకరణ తర్వాత ఈ భవనానికి ఆరెంజ్ (కాషాయ) రంగు వేశారు.
ప్రధాన వ్యాసం: ఈజీ జెట్ గమ్యాలు
ఈజీ జెట్ విమానాలు ఐదు అతి పెద్ద ఆధార స్థావరాల నుంచి నడుస్తున్నాయి. అవి పరిమాణాల ప్రకారం... లండన్–గాట్విక్, మిలాన్–మల్ పెన్సా, లండన్–లుటాన్, బ్రిస్టాల్ మరియు లండన్–స్టాన్ స్టెడ్. ఇవి గాకుండా టౌలౌజ్ విమానాశ్రయం ప్రస్తుతం ఉన్న వాటిలో అతి చిన్న బేస్ గా చెప్పవచ్చు. ఇక్కడి నుంచి రెండు విమానాలు మాత్రమే నడుస్తాయి.
ఈజీ జెట్ కు 19 యూరోపియన్ బేస్ లు ఉన్నాయి. ఇది పేరుకు బ్రిటీష్ ఎయిర్ లైన్ అయినప్పటికీ ఫ్రాన్స్, జర్మనీ, ఇటలీ, స్పెయిన్ మరియు ఇతర యూరోపియన్ దేశాలకు విమానాలను నడిపిస్తోంది. బ్రిటన్ లో అతి పెద్ద విమాన మార్కెట్ ను ఈ సంస్థ కలిగి ఉంది.
మే 2015 నాటికి ఈజీ జెట్ ఈ క్రింది విమానాలను కలిగి ఉంది.:
ఈజీ జెట్ విమానాల క్యాబిన్లన్నీ ఒకే తరగతి (శ్రేణి) లో ఉంటాయి. ఈ విమాన సంస్థ యొక్క ప్రధాన విమానాలు ఎయిర్ బస్ ఎ 319, ఎ 320 రకానికి చెందినవి. ఇవి 156 మరియు 180 మంది ప్రయాణికులను తీసుకెళ్తాయి. ఇవన్నింటిలోనూ ఒకే తరగతిలో ఉన్నప్పటికీ తక్కువ రం ప్రయాణించే విమానాల్లో భోజన వసతి ఉండదు. ప్రతి విమానంలోఓ చిన్న వంటగది, మరుగుదొడ్డి ఉంటాయి. ప్రత్యేక సందర్భాల్లో వినియోగించే విమానాల్లో మినహా ఎక్కడ కూడా కాంప్లిమెంటరీ బోజనం, ద్రవ పానియాలు ఇవ్వబడవు. ప్రయాణంలో కొనుగోలు కార్యక్రమంలో భాగంగా ప్రయాణికులు తమకు కావాల్సిన వస్తువులు కొనుక్కోవచ్చు. సాండ్ విచ్, కాల్చిన సాండ్ విచ్ లు, చాక్లెట్లు, స్నాక్స్, వేడి పానియాలు, సాఫ్ట్ డ్రింకులు, ఆల్కహాలిక్ పానియాలు కొనుగోలు చేసుకోవచ్చు. ఈజీ జెట్ లో గతంలో ఇన్ ఫ్లైట్ వినోద కార్యక్రమాలు అందుబాటులో ఉండేవి. కానీ క్రమేణా వాటిని నిలిపివేశారు. 2011 మరియు 2012 నుంచి మెజ్జో పరికరాలను అద్దె ప్రతిపాదికన ఎంపిక చేసిన విమానాల్లో అందుబాటులోకి తెచ్చారు. అయితే ప్రస్తుతం ఇన్ ఫ్లైట్ వినోదం పూర్తి రద్దు చేయబడింది. ఈజీ జెట్ లో కొనుక్కోవడానికి వీలుగా హెడ్ ఫోన్లు అందుబాటులో ఉంటాయి. ప్రయాణీకుల కోసం ఒక పత్రికను అందుబాటులో ఉంచుతారు. ఈజీ జెట్ లో హలో, మరియు ది సండే టైమ్స్, ది టైమ్స్ వంటి పత్రికలు అందుబాటులో ఉంటాయి.
హాలిడే ఇన్
హాలీడే ఇన్ అనేది వివిధ దేశాల్లో హోటల్స్ లో ఒక ప్రఖ్యాత హోటల్ గా గుర్తింపు పొందింది. ఇది ఎల్.ఎస్.ఇ.-ఇంటర్ కాంటినెంటల్ హోటల్స్ సముదాయ జాబితాలో భాగంగా ఉంది. ఈరోజు ప్రపంచంలోనే అతి పెద్ద హోటళ్ల సముదాయంగా పేరుగాంచిన యు.ఎస్. మోటెల్ సముదాయంలో హాలీడే ఇన్ కూడా ఒకటి. యు.ఎస్. మొటెల్ చైన్ లోని మొత్తం 3,463 హోటళ్లకు చెందిన 4,35,299 పడకగదులలో ఏడాదికి 100 మిలియన్ల అతిథులు రాత్రులు ఆతీథ్యం తీసుకుంటుంటారు. ఈ హోటళ్ల గొలుసు ప్రధానంగా ముడూ నగరాల్లో ఉంది.అవి: అట్లాంటా, లండన్ మరియ రియో డే జనైరో.
వాషింగ్ టన్, డి.సి. పర్యటన సందర్భంగా తనకు ఓ రోడు పక్కనున్నహోటల్లో ఎదురైన చేదు అనుభవాన్ని దృష్ట్యా సరికొత్త హోటల్ ప్రారంభించాలన్న ఓ వ్యక్తికి వచ్చిన ఆలోచన నుంచి హాలిడ్ ఇన్ హోటల్ ఆవిర్భవించింది. మెంఫిస, టెన్నెస్సీ లో నివాసముండే కెమ్మన్స్ విల్సన్ అనే వ్యక్తి తన కుటంబంతో సహా పర్యటిస్తుండా ఈ అనుభవం ఎదురైంది. 1942లో క్రిస్ మస్ కథాంశంతో వచ్చిన సంగీత ప్రాధాన్యమైన సినిమా హాలిడే ఇన్ పేరుతో ఈ హోటల్ ఏర్పాటు చేసినట్లు చెబుతుంటారు.
హాలిడే ఇన్ హోటల్... సేవలు అందించడంలో చాలా పేరుగాంచిన హోటల్. దీనిలో రెండు విభిన్న విభాగాలున్నాయి. హై- రైజ్, ఫుల్ సర్వీస్ ప్లాజా హోటల్స్ మరియు లో-రైజ్, ఫుల్ సర్వీస్ హోటల్స్ అను రెండు రకాలున్నాయి. 1970 నుంచే వీటికి ప్రత్యేక గుర్తింపు ఉంది. రెండు రెస్టారెంట్లలోనూ పూల్స్, రూమ్ సర్వీసు, వ్యాయామ గది వంటి సదుపాయాలను కల్పిస్తున్నాయి. హాలిడే ఇన్ హోటల్స్ & సూట్లలో అన్ని రకాల సదుపాయలు ఉంటాయి. హాలిడే ఇన్ రిసార్ట్స్ పర్యాటక వ్యాపారం ఎక్కువ జరిగే ప్రదేశాల్లోనే ఉన్నాయి.
భారత దేశంలోని గోవా రాష్ట్రంలో కూడా హాలీడే ఇన్ హోటల్ ఉంది. గోవాలో 5-స్టార్ సదుపాయాలతో ఏర్పాటు చేసిన హాలిడే ఇన్ హోటల్ ఎంతో మంది పర్యాటకుల మన్ననలు పొందింది. ఈ హోటల్లో సముద్ర ముఖంగా ఉన్న గదుల్లో ఉండడానికి టూరిస్టులు ఎక్కువగా ఇష్టపడుతారు. 5065 చదరపు అడుగుల విస్తీర్ణంతో కూడిన బాల్ రూం సౌత్ గోవాలోనే అతిపెద్దదిగా గుర్తింపు పొందింది. ఈ హోటల్ గోవాలోని మోబోర్ బీచ్ కు సమీపంలోని కేవ్ లోసిమ్ లో ఉంది. మోబోర్ బీజ్ ఇక్కడికి కేవలం కిలోమీటర్ దూరంలో ఉంటుంది.
మార్గావ్ రైల్వే స్టేషన్ నుంచి హోటల్ కు దూరం: సుమారు 20 కిమీ. 
డబోలిమ్ విమానాశ్రయం నుంచి హోటల్ కు దూరం: సుమారు 48 కిమీ.
గోవా హాలిడే ఇన్ లోని బాల్ రూం అతి పెద్దదే కాకుండా ఇక్కడ జరిగే సమావేశాలకు, ప్రముఖుల కలయికకు ఎంతో అనువైన ప్రాంతంగా గుర్తింపు పొందింది. విలాసవంతమైన సౌకర్యాలతో పాటు సముద్ర తీరాన్ని వీక్షించే అవకాశం ఈ హోటల్ గదుల్లో ఉంటుంది. చిన్న పిల్లలకు క్రీడా సౌకర్యాలు, తోట ఉన్నాయి. ప్లాజా గార్డెన్ వ్యూ గది, డీలక్స్ గది , చిన్న పిల్లల సూట్, గార్డెన్ సూట్, సూర్యాస్తమయం వీక్షించే సూట్, మరియు డీలక్స్ సముద్ర ముఖంగా ఉండే సూట్ వంటి విభాగాలుగా ఈ హటల్లో గదులు లభిస్తాయి. వీటన్నింటిలో ఏసీతో పాటు ఫ్రిజ్, హెయిర్ డ్రయర్, వ్యక్తిగత స్నానాల గదితో పాటు పలు సదుపాయాలు ఉంటాయి. గోవాలోని హాలిడే ప్లాజాగదిలో బస చేసిన వారికి పూల్ /తోట/పాక్షికంగా సముద్రాన్ని వీక్షించే సౌకర్యాలుంటాయి. దీనిలో డబుల్ బెడ్స్, వార్డ్ రోబ్, డెస్క్, కూర్చునే సౌకర్యాలుంటాయి. అటాచ్డ్ బాత్ రూంలో బాత్ టబ్, మినీ బార్, టీ/కాఫీ తయారీతో పాటు రిఫ్రెష్ మెంట్ ఉంటాయి. ఈ గదిలోని టీవీ ద్వారా ఉపగ్రహ వార్తా ఛానళ్లతో పాటు వినోద ఛానళ్లను వీక్షించవచ్చు. ఈ గదిలో టెలిఫోన్ సౌకర్యం కూడా ఉంటుంది. విలువైన వస్తువులకు ఎలక్ట్రానిక్ రక్షణ సదుపాయం ఉంటుంది.అదేవిధంగా డీలక్స్ గదిలో బస చేసిన వారికి ప్లాజా గదిలో ఉన్న సౌకర్యాలన్ని ఉంటాయి. అదనంగా పాటు కాఫీ టేబుల్ ఉంటుంది. ఈగదిలో కూడా విలువైన వస్తువులకు ఎలక్ట్రానిక్ రక్షణ సదుపాయం ఉంటుంది.
అక్కపాలెం (పుల్లలచెరువు)
"అక్కపాలెం" ప్రకాశం జిల్లా పుల్లలచెరువు మండలానికి చెందిన గ్రామం. పిన్ కోడ్ నం. 523 328., ఎస్.టి.డి.కోడ్ = 08403.
ఈ గ్రామం శతకోడు గ్రామ పంచాయతీ పరిధిలోని గ్రామం.
పుల్లలచెరువు మండలంలోని శతకోడు పంచాయతీలొని అక్కపాలెం చెంచుగూడేనికి 5 కి.మీ. దూరంలోని నల్లమల అటవీప్రాంతంలోని చింతల సెలకొండ ఉన్నది. అక్కడ సుమారు 150 అడుగుల ఎత్తులోగల బండల కొండల గుహలలో శివలింగరూపాన్ని, 15 రోజుల క్రితం, అక్కడకు వెళ్ళిన గొర్రెలకాపరులు గుర్తించినారు. అనంతరం ఆ ప్రాంతవాసులు, బ్యాటరీ లైట్ల సాయంతో ఆ ప్రాంతాన్ని పరిశీలించి, పలు అంశాలను వెలుగులోనికి తీసుకొనివచ్చినారు. ఆ ప్రాంతములో నాగేంద్రస్వామి పుట్ట, స్వయంభువు లింగరూపం వెలసి ఉండటంతో ప్రత్యేకతను సంతరించుకున్నది. గుహలో సుమారు 50 మీటర్ల దూరం వెళ్లిన తరువాత, 15 అడుగుల ఎత్తయిన ఒక చెరియపై, నిత్యం కొండ చెరియ నుండి వచ్చిన నీటితో అభిషేకం చేస్తున్నట్లు ఉన్న లింగరూపం కనిపిస్తున్నది. అదే కొండ చెరియ క్రింది భాగంలో పాలపొదుగు ఆకారం నుండి నీటి బిందువులు, క్రింద ఉన్న పుట్టలాంటి ఆకారంపైన పడుతూ, అక్కడి విశిష్టతను తెలియజేయుచున్నది. ప్రస్తుతం శుక్రవారం, ఆదివారం రోజులలో భక్తులు అధికసంఖ్యలో, చింతల సెలకొండకు, కాలినడకనే వెళ్తున్నారు. కొండచెరియ వద్దకు, తాత్కాలిక రహదారిని ఏర్పాటు చేయుటకు భక్తులు, పరిసర గ్రామాల ప్రజలు ముందుకు వచ్చుచున్నారు. [1]
[1] ఈనాడు ప్రకాశం; 2015,జూన్-26; 9వపేజీ.
శతకోడు
శతకోడు ప్రకాశం జిల్లా పుల్లలచెరువు మండలానికి చెందిన గ్రామము. పిన్ కోడ్ నం. 523 328., ఎస్.టి.డి.కోడ్ = 08403.
ముటుకుల 4 కి.మీ, పుల్లలచెరువు 10 కి.మీ, బోయలపల్లి 13 కి.మీ, రాచకొండ 15 కి.మీ, కవలకుంట్ల 16 కి.మీ.
తూర్పున బొల్లపల్లె మండలం, దక్షణాన త్రిపురాంతకం మండలం, ఉత్తరాన వెల్దుర్తి మండలం, ఉత్తరాన దుర్గి మండలం.
పుల్లలచెరువు మండలంలోని శతకోడు పంచాయతీలొని అక్కపాలెం చెంచుగూడేనికి 5 కి.మీ. దూరంలోని నల్లమల అటవీప్రాంతంలోని చింతల సెలకొండ ఉన్నది. అక్కడ సుమారు 150 అడుగుల ఎత్తులోగల బండల కొండల గుహలలో శివలింగరూపాన్ని, 15 రోజుల క్రితం, అక్కడకు వెళ్ళిన గొర్రెలకాపరులు గుర్తించినారు. అనంతరం ఆ ప్రాంతవాసులు, బ్యాటరీ లైట్ల సాయంతో ఆ ప్రాంతాన్ని పరిశీలించి, పలు అంశాలను వెలుగులోనికి తీసుకొనివచ్చినారు. ఆ ప్రాంతములో నాగేంద్రస్వామి పుట్ట, స్వయంభువు లింగరూపం వెలసి ఉండటంతో ప్రత్యేకతను సంతరించుకున్నది. గుహలో సుమారు 50 మీటర్ల దూరం వెళ్లిన తరువాత, 15 అడుగుల ఎత్తయిన ఒక చెరియపై, నిత్యం కొండ చెరియ నుండి వచ్చిన నీటితో అభిషేకం చేస్తున్నట్లు ఉన్న లింగరూపం కనిపిస్తున్నది. అదే కొండ చెరియ క్రింది భాగంలో పాలపొదుగు ఆకారం నుండి నీటి బిందువులు, క్రింద ఉన్న పుట్టలాంటి ఆకారంపైన పడుతూ, అక్కడి విశిష్టతను తెలియజేయుచున్నది. ప్రస్తుతం శుక్రవారం, ఆదివారం రోజులలో భక్తులు అధికసంఖ్యలో, చింతల సెలకొండకు, కాలినడకనే వెళ్తున్నారు. కొండచెరియ వద్దకు, తాత్కాలిక రహదారిని ఏర్పాటు చేయుటకు భక్తులు, పరిసర గ్రామాల ప్రజలు ముందుకు వచ్చుచున్నారు. [1]
శ్రీ సప్తకోటేశ్వరస్వామివారి ఆలయం:- శతాబ్దాల చరిత్ర ఉన్న ఈ ఆలయానికి 14 ఎకరాల మాన్యం భూమిఉన్నది. [2] 
వరి, అపరాలు, కాయ;గూరలు
వ్యవసాయం, వ్యవసాయాదారిత వృత్తులు
2001 వ.సంవత్సరం జనాభా లెక్కల ప్రకారం గ్రామ జనాభా 3,123. ఇందులో పురుషుల సంఖ్య 1,616, మహిళల సంఖ్య 1,507, గ్రామంలో నివాస గృహాలు 600 ఉన్నాయి. గ్రామ విస్తీర్ణం 1,199 హెక్టారులు.
[1] ఈనాడు ప్రకాశం; 2015,జూన్-26; 9వపేజీ.
[2] ఈనాడు ప్రకాశం; 2015,డిసెంబరు-4; 6వపేజీ.
మడకా హరిప్రసాద్
మడకా హరిప్రసాద్ గణిత శాస్త్రంలో ఘనాపాటి. ఆయన అక్టోబరు 30, 1999 న అతి తక్కువ సమయంలో గణిత ప్రక్రియలు చేసి గిన్నిస్ బుక్ ఆఫ్ వరల్డ్ రికార్డ్స్ లో స్థానం పొందాడు. 
హరిప్రసాద్ 1988 లో అనంతపురం జిల్లా , కదిరి తాలూకా గుండువారి పల్లెలో మోహన కృష్ణ,రాధాకృష్ణమ్మ దంపతులకు జన్మిచారు. ఆయన తండ్రి ఎం.మోహన కృష్ణ ఒక ఆర్.టి.సి కండక్టరు. బాల్యం నుండి లెక్కలంటే ఆసక్తి, జిజ్ఞాస ఎక్కువ. ఆయన తన 20వ యేట 33.7 సెకన్లలో ఎనిమిది అంకెల సంఖ్యను మరో ఎనిమిది అంకెల సంఖ్యతో గుణించడం, ఒకనిమిషంలో వేర్వేరు సంవత్సరాలలోని తేదీలను వారాలను చెప్పడం, ఒకనిముషం 3.8 సెకన్లలో ఆరు అంకెల సంఖ్యకు వర్గమూలం కనుగొనడం మొదలు, సాహస కార్యాలతో గిన్నిస్ బుక్ ఆఫ్ వరల్డ్ రికార్డ్ లు మూడింటిని ఏకకాలంలో సాధించారు.ఈ కార్యక్రమాన్ని 2009 అక్టోబరు 30 న ఇండియన్ ఇనిస్టిట్యూట్ ఆఫ్ సైన్స్, బెంగళూరులో చేసారు. అవధాన కార్యక్రమాలు అనేకం నిర్వహించారు.
డా. బి.సి.రాయ్ అవార్డు
డాక్టర్ బి.సి. రాయ్ జాతీయ అవార్డు ఫండ్
భారతదేశం యొక్క మెడికల్ కౌన్సిల్ డాక్టర్ బి.సి. స్థాపించిన 1962 లో రాయ్ జాతీయ అవార్డు ఫండ్ తన మెమరీ శాశ్వతం. సొసైటీ అసోసియేషన్ మెమొరాండమ్ కింద అందించబడిన "ఫండ్" సొసైటీస్ రిజిస్ట్రేషన్ చట్టం కింద రిజిస్టరు 1860 "ఫండ్" క్రింది కేతగిరీలు కింద ప్రతిపాదనలు ఆహ్వానించారు. క్రింది కేటగిరీలు ప్రతి మరియు ఒక సిల్వర్ Salver - అవార్డు Rs.1,00,000 / విలువ ఉంది.
మన దేశంలో అత్యధిక ఆర్డర్ ఆఫ్ Statesmanship
మెడికల్ మనిషి-కమ్-స్టేట్స్మన్.
ఎమినెంట్ మెడికల్ వ్యక్తి.
ఫిలాసఫీ ఎమినెంట్ వ్యక్తి
ఆర్ట్స్ లో ఎమినెంట్ వ్యక్తి.
ఉన్నాడుస సంబంధిత ముఖ్యమంత్రి, ఛాన్సలర్ లేదా విశ్వవిద్యాలయాలు వైస్ ఛాన్సలర్, యూనివర్శిటీ గ్రాంట్స్ కమిషన్ చైర్మన్, డైరెక్టర్లు, ద్వారా ఫార్వార్డ్ ప్రతిపాదనలు. ICMR, సిఎస్ఐఆర్, ఐసిఎఆర్, మెడిసిన్, వృత్తి నేషనల్ ఆర్గనైజేషన్స్, గుర్తించింది ఇంజనీరింగ్ ఇన్స్టిట్యూట్ ఇండియన్ సైన్స్ కాంగ్రెస్, మొదలైనవి భారతదేశం యొక్క మెడికల్ కౌన్సిల్ సభ్యుడు ఫ్యాకల్టీ డీన్స్, అటువంటి సిఫార్సులు చేయడానికి సంక్షిప్త కారణాల ద్వారా ఏర్పాటు చేయాలి పాటు వ్యక్తి ఆందోళన. అవార్డు మేకింగ్ లో ప్రత్యేక ప్రాధాన్యత మెడికల్ మనిషి-కమ్-స్టేట్స్మన్ కు ఒక అవార్డు మంజూరు లక్ష్యాలను ప్రకారం నిర్ణయించబడతాయి దేశవ్యాప్తంగా ఘనత మరియు ప్రజాదరణ మరియు ఎవరు ఒక వ్యక్తి సూచించే వివిధ రంగాల్లో దేశానికి సేవ యొక్క ఒక గొప్ప ఒప్పందానికి దోహదపడింది
తాళ్ళపాలెం (మచిలీపట్నం)
తాళ్ళపాలెం, కృష్ణా జిల్లా, మచిలీపట్నం మండలానికి చెందిన గ్రామము. పిన్ కోడ్ నం. 521 002., ఎస్.టి.డి.కోడ్ = 08672.
సముద్రమట్టానికి 7 మీ.ఎత్తు
పెడన, మచిలీపట్నం, గుడివాడ, మొగల్తూర్
బంటుమిల్లి, మచిలీపట్నం, గూడూరు, కృత్తివెన్ను
పెడన, మచిలీపట్నం, నుండి రోడ్దురవాణా సౌకర్యం ఉంది. రైల్వేస్టేషన్: మచిలీపట్నం, విజయవాడ 77 కి.మీ
2014, అక్టోబరు-15న, కాటూరులో నిర్వహించిన రాష్ట్రస్థాయి కబడ్డీ అర్హత పోటీలలో, ఈ పాఠశాల విద్యార్థులు నలుగురు రాష్ట్రస్థాయి పోటీలకు ఎంపికైనారు. అండర్-17 బాలికల విభాగంలో మన్నెం వరలక్ష్మి మరియూ కర్రె మౌనిక ఎంపికైనారు. అండర్-17 జూనియర్స్ విభాగంలో బడుగు రాజేశ్వరి మరియూ పల్లేటి రాజు ఎంపికైనారు. వీరు త్వరలో అనంతపురంలో జరిగే రాష్ట్రస్థాయి పోటీలలో కృష్ణా జిల్లా తరఫున పాల్గొంటారు. [2]
ఈ పాఠశాల విద్యార్థిని అడిగిల్లి శైలజ, ప్రకాశం జిల్లా మైనంపాడులో త్వరలో నిర్వహించే రాష్ట్రస్థాయి సబ్-జూనియర్ ఖో-ఖో పోటీలలో పాల్గొనుటకు ఎంపికైనది. అక్టోబరు-2014 లో నిర్వహించిన జిల్లా స్థాయి పోటీలలో తన ప్రతిభ ప్రదర్శించి ఈమె రాష్ట్రస్థాయి పోటీలకు ఎంపికైనది. [3]
దాతల సహకారంతో అన్ని వసతులతో రూపుదిద్దుకున్న ఈ వసతి గృహాన్ని, 2017,జూన్-12న పునఃప్రారంభించారు. [6]
కెనరా బ్యాంక్. ఫోన్ నం. 08672/242244.
ఈ గ్రామములో 2016,మార్చ్-3వ తేదీనాడు, హెచ్.పి.సి.ఎల్. పద్మజ పెట్రోల్ బంకును ప్రారంభించారు. [4]
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ వాలిశెట్టి రవిశంకర్, సర్పంచిగా ఎన్నికైనారు. ఉప సర్పంచిగా శ్రీ బొర్రా సింహబలుడు ఎన్నికైనారు. [1]
గ్రామములో నూతనంగా నిర్మించనున్న ఈ ఆలయ నిర్మాణానికి, 2016,ఏప్రిల్-1వ తేదీ శుక్రవారంనాడు వేదపండితుల మంత్రోచ్ఛారణల మధ్య ఘనంగా శంకుస్థాపన నిర్వహించారు. [5]
[1] ఈనాడు కృష్ణా; 2014,జనవరి-25; 5వపేజీ.
[2] ఈనాడు కృష్ణా; 2014,అక్టోబరు-18; 5వపేజీ. 
[3] ఈనాడు కృష్ణా; 2014,నవంబరు-7; 5వపేజీ.
[4] ఈనాడు కృష్ణా; 2016,మార్చ్-4; 10వపేజీ. 
[5] ఈనాడు కృష్ణా; 2016,ఏప్రిల్-2; 4వపేజీ. 
[6] ఈనాడు కృష్ణా; 2017,జూన్-13; 4వపేజీ.
కూరాడ (గుడ్లవల్లేరు)
కూరాడ, కృష్ణా జిల్లా, గుడ్లవల్లేరు మండలానికి చెందిన గ్రామము. పిన్ కోడ్: 521 356.,ఎస్.టి.డి.కోడ్ నం. 08674.
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, ముదినేపల్లి నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 57 కి.మీకూరాడ గ్రామంలో చెరువు వద్ద ఉన్న ఈ ఆలయంలో ప్రతి సంవత్సరం, శ్రీరామనవమికి శ్రీ సీతారాముల కళ్యాణోత్సవాలు, వైభవంగా నిర్వహించెదరు. మరుసటి రోజైన దశమినాడు, రాత్రికి, స్వామివారి రథోత్సవం కన్నులపండువగా నిర్వహించెదరు. గ్రామంలో ఈ రథోత్సవాన్ని నిర్వహించడం, వంద సంవత్సరాలుగా వస్తున్న ఆచారం. దాదాపూ 30 అడుగుల ఎత్తయిన స్వామివారి రథాన్ని, రంగురంగుల విద్యుద్దీపాలతో అలంకరించి, మధ్యలో స్వామివారి ఉత్సవ మూర్తులను కొలువుదీర్చగా, గ్రామస్థులు, భక్తులు, రథాన్ని ముందుకు కదలించి, రథోత్సవాన్ని ప్రారంభించెదరు. ఆలయం నుండి ఊరిపొలిమేరల వరకు, ప్రతి ఇంటి వద్దా, మహిళలు పూజాదికాలు నిర్వహించెదరు. దేశ, విదేశాలలో ఉంటున్న గ్రామ ఆడబడుచులు, బంధువులు, పరిసర గ్రామాల మహిళలు, భక్తులు, వందలాదిగా తరలివచ్చి రథోత్సవాన్ని కన్నులారా వీక్షించెదరు. [2]
సుమారు 100 సంవత్సరాల సుదీర్ఘ చరిత్రకలిగిన ఈ ఆలయంలో, 2015,జూన్-13వ తేదీ శనివారంనాడు, శ్రీరామ పాదుకా పట్టాభిషేకం,శాంతికళ్యాణం నిర్వహించారు. శ్రీరామ పాదుకా పట్టాభిషేకాన్ని, ప్రతి సంవత్సరం భద్రాచలంలో నిర్వహించినట్లే, నిర్వహించారు. గతంలో ఈ ఉత్సవాన్ని 60 సంవత్సరాలక్రితం నిర్వహించారు. ఈ సందర్భంగా, ఈ ఆలయంలో గత 40 రోజులుగా రామాయణాన్ని పారాయణం చేసిన శ్రీ గురజ దాసును, ఘనంగా సన్మానించారు. ఈ కార్యక్రమానికి భక్తులు పెద్దసంఖ్యలో విచ్చేసి తీర్ధప్రసాదాలను స్వీకరించారు. [3]
ఈ ఆలయం కూరాడ గ్రామంలో, లాకు దిగువున ఉంది. ఈ ఆలయంలోని అమ్మవారి 58వ వార్షిక ఉత్సవాలను, 2015,ఆగష్టు-16వ తేదీ ఆదివారంనాడు సందడిగా నిర్వహించారు. గత 57 సంవత్సరాలుగా పవిత్ర శ్రావణమాసంలో ఒక ఆదివారం నాడు, అమ్మవారి ఉత్సవాలను నిర్వహించడం సాంప్రదాయంగా వస్తున్నది. ఈ క్రమంలో ఆదివారం అమ్మవారి భారీప్రభకు పూజాధికాలు చేసి మొక్కుబడులు తీర్చి, అలంకరించిన ట్రాక్టరుపై ఊరేగింపు చేసారు. నవదుర్గలు, భూతబేతాళ, శింగి, శింగడు, బుట్టబొమ్మలు, చిత్ర విచిత్ర వేషధారులైన కళాకారుల పదర్శనల నడుమ ఉత్సవాలను చేపట్టినారు. కూరాడ లాకుదిగువ ప్రధాన గ్రామం, కౌతవరం 1వ వార్డు, గుడ్లవల్లేరు గ్రామాలలో ఈ ఊరేగింపు నిర్వహించారు. దీనితో కూరాడ గ్రామంలో లాకు దిగువున పెద్ద యెత్తున సందడి నెలకొన్నది. ఇంటింటా అమ్మవారికి పసుపు నీరు వారపోసి, చీరె, సారెలను సమర్పించుకున్నారు. [5]
వరి, చిరుధాన్యాలు
వ్యవసాయం
2001 వ.సంవత్సరం జనాభా లెక్కల ప్రకారం గ్రామ జనాభా 2979. ఇందులో పురుషుల సంఖ్య 1463, స్త్రీల సంఖ్య 1516, గ్రామంలో నివాసగృహాలు 755 ఉన్నాయి.
[2] ఈనాడు కృష్ణా; 2015,మార్చి-30; 16వపేజీ. 
[3] ఈనాడు అమరావతి; 2015,జూన్-15; 29వపేజీ.
[4] ఈనాడు అమరావతి; 2015,జులై-16; 20వపేజీ.
[5] ఈనాడు అమరావతి; 2015,ఆగష్టు-17; 25వపేజీ.
[6] ఈనాడు అమరావతి; 2015,నవంబరు-27; 26వపేజీ.
మామిడికోళ్ళ
మామిడికోళ్ళ, కృష్ణా జిల్లా, గుడ్లవల్లేరు మండలానికి చెందిన గ్రామము. పిన్ కోడ్: 521 356. ఎస్.ట్.డి.కోడ్ =08674.
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 54 కి.మీగ్రామములో ఏడు ఎకరాలలో విస్తరించియున్న ఈ చెరువు ప్రక్షాళన పనులను, 2015, జూలై-16వ తేదీనాడు, రెండు లక్షల రూపాయల అంచనా వ్యయంతో చేపట్టినారు. [4]
ఇదివరకు సగం శుభ్రంచేసి వదలివేసిన ఈ చెరువు పనులను తిరిగి ప్రారంభించి, ఒకటిన్నర లక్షల రూపాయలు వెచ్చించి, 40 రోజులపాటు వందలాది ఉపాధి కూలీల శ్రమతో ఎట్టకేలకు ఈ చెరువు ఇప్పటికి శుభ్రపడినది. [7] 
ఈ గ్రామములోని మంచినీటి చెరువు ప్రక్కన ఉన్న ఈ బావి వాడకపోవడంతో, గత 50 సంవత్సరాలుగా నిరుపయోగంగా ఉంది. గ్రామ సర్పంచి చొరవతో, 2015, డిసెంబరు-10వ తేదీనాడు, ఈ బావి మరమ్మత్తులు చేపాట్టినారు. పాడైపోయిన బావిగోడలను పునర్నిర్మించి, చుట్టూ చప్టాను కట్టించుచున్నారు. [5]
2013, జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ కాటూరి సాగర్ బాబు, సర్పంచిగా ఎన్నికైనారు. [1]
ఈ ఆలయంలో అమ్మవారి తిరునాళ్ళు ప్రతి సంవత్సరం చైత్రమాసంలో రెండవ శుక్రవారం నాడు వైభవంగా నిర్వహించెదరు. ఈ తిరునాళ్ళలో, ఆలయం వద్ద ఏర్పాటుచేసిన సంబరాలలో భాగంగా, భక్తులు చేపట్టిన విద్యుత్తు ప్రభలు ప్రేక్షకులను సంభ్రమాశ్చర్యాలలో ముంచెత్తును. ఓంకారం, శ్రీ ఆదిదేవుడు, శ్రీ మహాగణపతి, పరమశివుడు, శివలింగం, శ్రీ సాయినాధుడు, అమ్మవారు తదితర రూపాలను విద్యుద్దీపాలతో నయనమనోహరంగా ఏర్పాటుచేస్తారు. ట్రాక్టర్లు, సాంప్రదాయక ఎడ్లబండ్లపై వీటిని ఏర్పాటు చేస్తారు. ప్రభలు రాత్రంతా, గ్రామంలో ఊరేగుతూ, భక్తులను ఆనందడోలికలలో ఓలలాడించును. ప్రతి ఇంటా భక్తులు, ఈ ప్రభలకు పసుపు నీరు వారపోసెదరు. భక్తులు అమ్మవారి ఆలయం వద్దకుచేరి, మ్రొక్కుబడులు తీర్చుకుంటారు. అమ్మవారికి, ఆలయంలో రాత్రంతా, పూజాకార్యక్రమాలు జరుగుచూనే ఉండటం విశేషం. రాత్రంతా ఆలయం వద్ద అన్నదానం నిర్వహించెదరు. [2]
వరి, అపరాలు
వ్యవసాయం
2001 వ.సంవత్సరం జనాభా లెక్కల ప్రకారం గ్రామ జనాభా 597. ఇందులో పురుషుల సంఖ్య 320, స్త్రీల సంఖ్య 277, గ్రామంలో నివాస గృహాలు 180 ఉన్నాయి.
[2] ఈనాడు కృష్ణా; 2014;ఏప్రిల్-13; 16వపేజీ.
[3] ఈనాడు అమరావతి; 2015, జూన్-17; 30వపేజీ. 
[4] ఈనాడు అమరావతి; 2015, జూలై-17; 25వపేజీ.
[5] ఈనాడు అమరావతి; 2015, డిసెంబరు-11; 25వపేజీ.
[6] ఈనాడు అమరావతి; 2015, డిసెంబరు-26; 26వపేజీ. 
[7] ఈనాడు అమరావతి/గుడివాడ; 2017, మే-31; 2వపేజీ.
వెణుతురుమిల్లి
వెణుతురుమిల్లి, కృష్ణా జిల్లా, గుడ్లవల్లేరు మండలానికి చెందిన గ్రామము. పిన్ కోడ్ నం. 521 332., ఎస్.టీ.డీ.కోడ్ = 08674.
సముద్రమట్టానికి 9 మీ.ఎత్తు
గుడివాడ, పెడన, హనుమాన్ జంక్షన్, మచిలీపట్నం
పామర్రు, పెడన, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 57 కి.మీ
ప్రాథమిక ఉన్నత పాఠశాల
కౌతవరం ఆరోగ్య కేంద్రం పరిధిలో ఉన్న ఈ గ్రామములోని ఈ కేంద్రానికి ఒక శాశ్వత భవన నిర్మాణానికి దాత స్థానిక ప్రముఖులు శ్రీ కొప్పినేని వెంకటేశ్వరరావు, విలువైన 5 సెంట్ల స్థలాన్ని వితరణగా అందించారు. ఆ స్థలంలో రాష్ట్ర వైద్య ఆరోగ్య మౌలిక సదుపాయాల కల్పన సంస్థ (A.P.H.M.I.D.C) 12 లక్షల రూపాయల అంచనా వ్యయంతో, ఒక శాశ్వత భవన నిర్మాణం, 2015,అక్టోబరులో ప్రారంభించారు. ఇందులో ఒక హాలు, పరీక్షల గది, మందుల గది, ఏ.ఎన్.ఎం.ఉన్నవి. ఈ భవన నిర్మాణం పూర్తి అయినచో, ఈ కేంద్రం పరిధిలోని వెణుతురుమిల్లి, మామిడికోళ్ళ, పెసరమిల్లి గ్రామాలలోని 4,200 మంది గ్రామస్తులకు వైద్య సదుపాయం కలుగుతుంది. [3]
ఈ గ్రామములోని మంచినీటి చెరువు ప్రక్షాళనను, 13వ ఆర్ధుకసంఘం నిధులు రు.40,000-00 తో ప్రారంభించారు. [2]
(1) శ్రీ రామలింగేశ్వరస్వామివారి ఆలయం (2) శ్రీ కోదండరామస్వామివారి ఆలయం.
ఒకే ఆవరణలో ప్రక్క ప్రక్కన ఉండే ఈ ఆలయాలలో, స్వామివార్ల వార్షిక బ్రహ్మోత్సవాలు, ప్రతి సంవత్సరం వైశాఖ పౌర్ణమి సందర్భంగా (మే నెలలో) మూడు రోజుల పాటు వైభవంగా నిర్వహించెదరు. ఈ కార్యక్రమాలలో భాగంగా స్వామివార్ల కళ్యాణాలు నిర్వహించెదరు. [1]
వరి, అపరాలు
వ్యవసాయం
[1] ఈనాడు కృష్ణా; 2014,మే-15; 10వపేజీ.
[2] ఈనాడు అమరావతి; 2015,మే-25; 30వపేజీ.
[3] ఈనాడు అమరావతి; 2015,డిసెంబరు-4; 26వపేజీ.
విఠల్ రావు
గజల్ విఠల్‌రావు ఏడో నిజాం ఆస్థానంలో విద్వాంసుడిగా పనిచేసిన గజల్ కళాకారుడు.తెలంగాణ షాన్.. గజల్స్ రారాజు మొదలైన బిరుదులు పొందారు.
1929 మే 19వ తేదీన హైదరాబాద్‌లో జన్మించిన విఠల్ రావు.. తన ఏడేండ్ల వయస్సునుంచే ఆలిండియా రేడియో పిల్లల కార్యక్రమంలో తన గజల్స్ వినిపించారు. గజల్ విఠల్‌రావుకు భార్య తారాబాయి, కుమార్తెలు సంధ్య, బింధ్య, సీమ, కుమారులు సంజయ్‌రావు, సంతోశ్ ఉన్నారు. గోషామహల్ హిందీనగర్‌లోని తన నివాసంలోని సంగీత్ సాధన్ సంగీత పాఠశాలలో ఎంతోమంది జాతీయ, అంతర్జాతీయ కళాకారులుగా ఎదిగారు. విఠల్‌రావు కచేరీతో సంతృప్తి చెందిన నిజాం మీర్ ఉస్మాన్ అలీఖాన్ గోషామహల్‌లో ప్రస్తుతం నివాసముంటున్న ఇంటి స్థలాన్ని కానుకగా ఇచ్చారు.గోషామహల్ హిందీనగర్‌లో నివాసముండే విఠల్‌రావు కుటుంబసభ్యులతో కలిసి షిర్డీ దర్శనానికి వెళ్లారు. దర్శనం తర్వాత తప్పిపోయారు. 27.6.2015 న సికింద్రాబాద్ కంట్రీ క్లబ్ ఫ్లె ఓవర్ బ్రిడ్జి కింద విఠల్‌రావు అపస్మారక స్థితిలో చనిపోయి దొరికారు.
1995లో అప్పటి ప్రధాని పీవీ నర్సింహారావు ద్వారా అవార్డు, 2001లో కెనడాలో గ్యాలిక్ అకాడమీ అవార్డు, 2004లో అప్పటి గవర్నర్ సుర్జీత్‌సింగ్ బర్నాల నుంచి రాష్ట్ర స్థాయి అవార్డు, 2007లో అమీర్ కుస్రో సొసైటీ ఆఫ్ కెనడా అవార్డు, 2008లో ప్రెసిడెంట్ ఆఫ్ ఇండియన్ అసోసియేషన్ అవార్డ్ ఆఫ్ న్యూజిలాండ్, న్యూఢిల్లీలోని బేగం అక్తర్ అకాడమీ అవార్డు, పద్మభూషణ్ డాక్టర్ సీ నారాయణరెడ్డి చేతుల మీదుగా జీవిత సాఫల్య పురస్కారం అందుకున్నారు.
రెయిన్ ట్రీ హోటల్, అన్నాసాలై
రెయిన్ ట్రీ హోటల్ అన్నాసాలై (The Raintree Hotel, Anna Salai) అనేది ఒక 5 - స్టార్ హోటల్. ఇది భారతదేశంలోని తమిళనాడు రాష్ట్ర రాజధాని చెన్నై నగరంలో అన్నాసాలై అనే ప్రాంతంలో ఉంది. రెయిన్ ట్రీ హోటళ్ల సంస్థ స్థాపించి రెండో హోటల్ ఇది. ఈ హోటల్ ను రూ. 2,000 మిలియన్ల వ్యయంతో స్థాపించి జూలై 2010లో ప్రారంభించారు.
దక్షిణ భారత రాష్ట్రమైన తమిళనాడులోని చెన్నై (పూర్వపు మద్రాసు) నగరంలో రేయిన్ ట్రీ హోటల్ ఉంది. భారతదేశంలో నాలుగో అతిపెద్ద నగరంగా పేరుగాంచిన చెన్నై నగరంలో భారత సంస్కృతికి అద్దం పట్టే అనేక హిందూ దేవాలయాలు, థియేటర్లు, సముద్ర బీచ్, చారిత్రక ప్రదేశాలు, మ్యూజియాలు అనేకం ఉన్నాయి. చెన్నై నగరానికి గుండెకాయలాంటి అన్నాసాలై ప్రాంతంలో ఈ హోటల్ ను జూలై 2010లో ప్రారంభించారు. ఆగస్టు 2013లో నిర్వహించిన హోటల్స్ అండ్ రిసార్ట్స్ సమ్మేళనంలో పాల్గొన్న ఈ హోటల్ కు ప్రోత్సహించదగిన బ్రాండ్ హోటల్ గా గుర్తింపు రావడమే కాకుండా, ఆసియా పసిఫిక్ పోర్ట్ పోలియోలో స్థానం సంపాదించింది.
ఈ హోటల్ ను ఉపహాసినీ డిజైన్ సెల్ ఆర్టిటెక్ట్స్ చేశారు. మరియు ఇంటీరియర్ డిజైన్ ను మలేసియాకు చెందిన జేలియర్ &లిమ్ పూర్తి చేసారు.
ఈ హోటల్లో మొత్తం 230 గదులున్నాయి. వీటిలో 154 డీలక్స్ గదులు, 8 ప్రీమియం గదులు, 51 క్లబ్ గదులు, 4 స్టూడియో గదులు, 12 ఎక్జిక్యూటివ్ సూట్లు మరియు 1 ప్రెసిడెన్షియల్ సూట్లు ఉన్నాయి.హోటల్లో ఉన్న రెస్టారెంట్లో కిచెన్ తా పాటు మల్టీ క్యూసైన్ రెస్టారెంట్, మద్రాసు, దక్షిణ భారతదేశంలోని వంటలు అందించే రెస్టారెంట్, మడేరా, ఒక లాంజ్ బార్, అప్ నార్త్, రూఫ్ టాం పంజాబీ రెస్టారెంట్ మరియు హై బార్ ఉన్నాయి. ఇందులో మూడు బ్యాంకెట్ హాళ్లు మరియు 3 సమావేశ స్థావరాలు ఉన్నాయి. వీటిలో బ్యాంకెటింగ్ కోసం 12,000 చదరపు అడుగులు (1,100 చ.మీ.) విస్తీర్ణంలో స్థలం ఉంటుంది. ఈ హోటల్లో రూఫ్ టాప్ పూల్ తో పాటు హెల్త్ క్లబ్, స్పా వంటి సౌకర్యాలున్నాయి. హోటల్లోని విలాసవంతమైన సదుపాయాలు, మై మరిపించే ఆహ్లాదకర వాతావరణ, ఎకో ఫ్రెండ్లీ స్నానానికి ఉపయోగించే వస్తువులు, లక్సరీ బెడ్డింగ్, నగర అందాలను వీక్షించే వ్యూ వంటివి ప్రత్యేక ఆకర్షణలు. ఈ హోటల్ నగరానికి మధ్యలోఉండటం వల్ల కార్పోరేట్ ప్రయాణికులకు ఇది ఎక్కడికెళ్లాలన్నా అనువుగా ఉంటుంది. చెన్నై అంతర్జాతీయ విమానాశ్రయానికి రెయిన్ ట్రీ హోటల్ కేవలం 13 కిలో మీటర్ల దూరంలో ఉంటుంది. అంతేగాకుండా నగరంలోని ఏ పర్యాటక కేంద్రానికి వెళ్లాలన్నా సులభంగా వెళ్లే సౌకర్యాలు ఉంటాయి. హోటల్ కు దగ్గరలో మద్రాసు సంగీత అకాడమీ, ఎలియట్స్ బీచ్ వంటి ప్రదేశాలున్నాయి.
రెయిన్ ట్రీ హోటల్ అన్నాసాలైలో పూర్తి స్థాయి సేవలు అందించబడుతాయి. దక్షిణ భారతదేశానికి చెందిన అతిథి మర్యాదలకు లోటు లేకుంటా ఇక్కడ అన్ని రకాల సదుపాయాలు ఉంటాయి. రూఫ్ టాప్ స్విమ్మింగ్ పూల్, హెల్త్ స్పా, జిమ్, హై స్పీడ్ వైర్ లెస్ ఇంటర్నెట్ వంటి సదుపాయాలు ఇక్కడ అందుబాటులో ఉంటాయి. ఈ హోటల్లోని ఫైవ్ స్టార్ సదుపాయాల్లో ముఖ్యమైనవి సమావేశాలకు, ఇతర కార్యక్రమాల నిర్వహణకు, విందులు, వేడుకలకు సరిపడా విశాలమైన ప్రాంగణం ఉంటుంది. స్టైలిస్ మీటింగ్ రూములు, బాంకెంట్ హాల్ లో దాదాపు 1000 మంది అతిథులు కూర్చునే విధంగా ఉంటాయి. ఇక్కడ హైటెక్ ఆడియో, వీడియో పరికరాలు, వైరెలెస్ ఇంటర్నెట్ అందుబాటులో ఉంటాయి.
టెక్సాస్ ఏ అండ్ ఎం విశ్వవిద్యాలయం
టెక్సాస్ ఏ అండ్ ఎం విశ్వవిద్యాలయం ( టాము లెదా ఏ అండ్ ఎం) అమెరికా సంయుక్త రాష్ట్రాలలోని టెక్సాస్ రాష్ట్రం, కాలేజ్ స్టేషన్ అనే ప్రాంతంలో వున్న ఒక ప్రభుత్వ విశ్వవిద్యాలయం. ఇది దేశంలో నాలుగో అతి పెద్ద మరియు టెక్సాస్ రాష్ట్రంలో అతి పెద్ద విశ్వవిద్యాలయం. నాసా, ఎన్ ఎస్ ఎఫ్ మొదలైన సాంకేతిక పరిశోధన సంస్థల యొక్క ఆర్థిక సాంత్వనతో వివిధ రకాలైన పరిశోధనలు ఈ విద్యాలయం కొనసాగిస్తోంది. అమెరికా సంయుక్త రాష్ట్రాలలోని 20 మేటి పరిశోధనా విద్యాలయాల్లో ఇది ఒకటి.
ఈ విశ్వవిద్యాలయం 1876 అక్టోబరు 4 లో టెక్సాస్ వ్యవసాయ మరియు మెకానికల్ కళాశాల గా మొదలైంది. అందువలన ఈ కళాశాల పేరులో ఏ అండ్ ఎం (Agriculture లోని 'A' మరియు Mechanical లోని 'M') అనే అక్షరాలు చేరాయి. 5,200 ఎకరాలతో ఈ విశ్వవిద్యాలయం యొక్క ప్రధాన ప్రాంగణం దేశం మొత్తంలోనే అతి పెద్దది. ఈ విశ్వవిద్యాలయంలో సుమారు 1000 కి పైగా విద్యార్థి సంఘాలు ఉన్నాయి.
పీపీజీ
పీపీజీ లేదా ఫొటో ప్లెతిస్మోగ్రాంతో కాంతి తరంగాల ద్వారా నాడి యొక్క స్వస్థత మరియు శ్వాసప్రక్రియని తెలుసుకోవచ్చు. పల్స్ ఆక్సీమీటర్ అనే పరికరం ద్వార పీపీజీ ని రికార్డు చేస్తారు. చర్మం మీద కాంతిని వెలువరించి ప్రతిబింబించిన లేదా వక్రీభవించిన కాంతిని గ్రహించి తద్వారా నాడిని కానీ శ్వాసప్రక్రియను కానీ నిర్ధారిస్తారు.
గుండె అనునిత్యం శరీరం మొత్తానికీ రక్తాన్ని ప్రసరింపచేస్తుంది.గుండె సంకోచ వ్యాకోచాల ద్వారా రక్త పీడనం ఏర్పడుతుంది. ఈ ప్రక్రియలో నరాలయొక్క పరిమాణం ఎప్పుడూ మారుతుంటుంది. ఈ మార్పు వలన చర్మం యొక్క కాంతి శోషణ కూడా మారుతుంది. ఈ మార్పుని కొలిచి గుండె యొక్క స్వస్థత ను కనిపెట్టవచ్చు.
సాధారణంగా ఎల్ ఈ డీ లతో చర్మాన్ని ప్రకాశింపజేసి అవతల వైపు ఒక ఫోటో డయోడ్ ద్వారా చర్మంగుండా ప్రయాణించిన కాంతి తీవ్రతను కొలుస్తారు. చిత్రం లో చూపించినట్లుగా ప్రతి గుండె సంకోచ వ్యాకోచ చక్రం ఒక శిఖరాన్ని సూచిస్తుంది. మనిషి మనిషికీ ఈ తరంగం మారుతూవున్నా గుణం మాత్రం ఒకేలా ఉంటుంది. ఇలా ఈ తరంగం బట్టి గుండె యొక్క పని తీరును లెక్కగట్టవచ్చు.
కాలేజ్ స్టేషన్, టెక్సాస్
కాలేజ్ స్టేషన్ అమెరికా సంయుక్త రాష్ట్రాల లోని టెక్సాస్ రాష్ట్రంలోని బ్రాజ్జోస్ లోయ లోని ఒక పట్టణం. 2010 జనన గణన ప్రకారం ఈ నగరం యొక్క జనాభా 93,857.
కాలేజ్ స్టేషన్ టెక్సాస్ ఏ అండ్ ఎం విశ్వవిద్యాలయా నికి నెలవు.
కాలేజ్ స్టేషన్ లోని ఒకే ఒక్క విమానాశ్రయం ఈస్టర్ వుడ్.
దుర్గానంద్
దుర్గానంద్ అవిశ్రాంతంగా సాహితీ సృజన చేసి ఆనాటి విమర్శకుల దృష్టి నాకర్షించి కొత్త ఆలోచనలు రేకెత్తించిన వినూత్న భావకవి.
దుర్గానంద్ జనవరి 12 1927లో తెనాలి దగ్గర మోదుకూరులో జన్మించారు. వీరి పూర్తిపేరు చక్రాల దుర్గానందరాజు. దుర్గానంద్ మీద గంథకుటి సాహిత్య మాసపత్రికలో ఓ ప్రత్యేక సంచికను విడుదల చేసింది. వీరి గ్రంథాలన్నింటినీ క్లుప్తంగా సమీక్షించింది. దుర్గానంద్ 1959వ సంవత్సరంలో అలనాటి ప్రముఖ సాహిత్య పత్రిక ‘స్రవంతి’లో రామాయణ కల్పవృక్షం కావ్యదోషాలపై వరుసగా వ్యాసాలు ప్రకటించారు. తప్పుల్ని ధైర్యంగా ఎత్తిచూపారు. మూల రచయిత వాల్మీకి శ్రీరామచంద్రుడికి ఒక విశిష్టమైన వ్యక్తిత్వం ఆపాదించినప్పుడు దాన్ని చెడగొట్టే హక్కు విశ్వనాథకే కాదు, ఎవరికీ ఉండదని, కావాలంటే వారు వారి వారి స్వతంత్ర రచనలను వారి ఇష్టం వచ్చినట్లు రాసుకోవచ్చునని... ఇక్కడ అనువాదకుడు లేదా అను సృజనకర్త తన పరిమితులను తాను అర్థం చేసుకోవాల్సిన అవసరం ఉందని నిర్మొహమాటంగా చెప్పారు. జాతీయ స్థాయిలో జ్ఞాన్‌పీఠ్‌కు ఎన్నిక జరుగుతున్నప్పుడు జ్యూరీ మెంబర్‌గా ఉన్న దుర్గానంద్ విశ్వనాథ పేరు సూచించి తన గొప్ప మనసు చాటుకున్నారు. ఒక తెలుగువాడికి గౌరవం దక్కుతున్నప్పుడు దుర్గానంద్ విభేదాల్ని పక్కనపెట్టిన విషయం కూడా మనం మరువకూడదు.
ఈయన కాలంతో కదిలే చేవగల కవి గనుక శాస్త్రీయ పదాల మూలాల్లోంచి కవిత్వాన్ని ధ్వనింపచేసిన కవిగా కావ్య పరిధుల్ని పెంచాడు. ఈయన్ని గూర్చి జాషువా "దుర్గానంద్ శాస్తవ్రాదాన్ని ఊతగాగొని కావ్య పరిధుల్ని పెంచుతున్నాడు, కొత్తదారులు వేసుకుంటున్నాడు.ఊర్ధ్వగామి. కొత్త కఱ్ఱులు చాస్తున్న స్వభావం. తాను వేసే ప్రతి అడుగులోను కొత్త చప్పుడు నింపుతున్నాడు" అంటూ కొనియాడారు. ఈయన కవిత్వం వామపక్ష భావజాలానికి దగ్గరగా ఉన్నప్పటికీ మార్క్సిజానికి అతీతమైన తనదైన ‘సృజనకర్తల రాజ్యం’ అనే ప్రతిపాదన సాహిత్య పరిధిలోకి తెచ్చాడు. శ్రమజీవుల రాజ్యం అనే పదబంధానికి బదులు ‘సృజన కర్తల రాజ్యం’ అనే పదబంధాన్ని ప్రవేశపెట్టారు. నాణానికి, ధనానికి మధ్య ఉన్న అంతరువును తెలియజేస్తూ సాలుసరిగా కరెన్సీ రద్దు విధానం ప్రవేశపెట్టినట్టయితే వస్తుమార్పిడికి టోకెనుగా నాణాన్ని మార్చినట్లయితే, ధనాన్ని అక్రమంగా సంపాదించి స్వదేశాల్లోనో, విదేశాల్లోనో నిల్వపెట్టుకునే పద్ధతి నశిస్తుందని భావించాడు. దీనినే ఆయన కమ్యూనిజంలో వ్యక్తి స్వేచ్ఛ అన్నారు. లేదా స్వేచ్ఛాయుత కమ్యూనిజం అన్నారు. లేదా సాఫ్ట్ కమ్యూనిజం అన్నారు. ఈ ప్రపంచమంతా ప్రవాహమయం అంటూ ‘జీవితం మరణంలోకి ప్రవహిస్తుంది, పురుషుడు స్ర్తిలోకి ప్రవహిస్తున్నాడు, ప్రతీదీ ప్రవహించుకుంటూ పోతుంది అనేది వీరి భావన. స్ర్తితత్వం మహోన్నమైనదిగాను, పురుషుడి చివరిదశ స్ర్తితత్వంలోకి మారిపోవడమేనంటారు. కర్కశత్వం పురుషుని తత్వమని, మృదుల స్వభావం స్ర్తి తత్వమని నిర్ధారిస్తూ వారు వీరు వీరు వారుగా కాలప్రవాహంలో మారుతూ వారి తత్వ బేధాలను వ్యక్తీకరిస్తుంటారనేది వీరి వాదం. పద్యం, గేయం వచన కవిత్వం, సాహిత్య రూపాలన్నింటిలోను వీరిదంటూ ఓ ముద్ర వేసుకోగలిగారు.
1960నాటి తొలి రోజుల్లో దుర్గానంద్‌ తెలుగు చేసిన గీతాంజలి లో ‘మొగలాయిల బహిఃప్రాణ సౌందర్యాన్ని చూపించింది తాజ్‌మహల్‌ అయితే హిందువుల అంతఃస్సౌందర్యాన్ని చూపించింది గీతాంజలి. గీతాంజలిని అనువదించి నా శిల్పాన్ని సంస్కృతీకరించుకున్నాను’ అని చెప్పుకున్నారు దుర్గానంద్‌.అముద్రితాలు ఎనిమిది నవలలు ఖండకావ్యాలు ఉన్నాయి. దుర్గానంద్ కళాపీఠ వారు కొన్నింటిని ప్రస్తుతం వెలుగులోకి తెస్తున్నారు.
ఈయన మే 7 1985 న మరణించారు.
జూలూరి గౌరీశంకర్
జూలూరి గౌరీశంకర్ తెలుగు రచయిత. ఈయన సృజనాత్మక సాహిత్యంలో ప్రసిద్ధుడు. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'సృజనాత్మక సాహిత్యం' లో "కీర్తి పురస్కారాన్ని" ప్రకటించారు.
జూలూరి గౌరీశంకర్ ను 2016 అక్టోబరు 22న తెలంగాణ రాష్ట్ర తొలి బీసీ కమిషన్ సభ్యునిగా తెలంగాణ ముఖ్యమంత్రి కల్వకుంట్ల చంద్రశేఖర్ రావు నియమించారు.
సిధారెడ్డి ఆధ్వర్యంలో ఆయనే అధ్యక్షుడుగా తెలంగాణ రచయితల వేదిక ఏర్పడింది. ఆ వేదికకు 2007లో జూకంటి జగన్నాధం, జూలూరి గౌరీశంకర్‌ అధ్యక్ష కార్యదర్శులుగా ఎన్నికై ఈ సంస్థ మరెన్నో కార్యక్రమాలు తీసుకుంది.
దళిత కవిత్వంలోను, తెలంగాణ ప్రాంతీయ అస్తిత్వ వాదం కవిత్వంలోను, బీసివాద కవిత్వంలోను తనదైన ముద్ర వేసుకున్న బలమైన గొంతు జూలూరి గౌరీశంకర్ ది. తన తొలి దీర్ఘకవిత రాసిన ఎలియాస్ 2001 నుంచి 2007లో వచ్చిన తెలంగాణ మోదుగుల పొదుగు చెకుముకి రాయి వరకు మొత్తం 14 దీర్ఘకవితల్తో ఏ తెలుగు కవి ఇప్పటి వరకు చేయని, చెరిగిపోని దీర్ఘ సంతకం చేసింది గౌరీశంకరొక్కడే. తను 2005లో రాసిన నాలుగో కన్ను బిసి దీర్ఘకవిత ఒక రోజు, ఒకే సమయానికి దాదాపు 22 కేంద్రాల్లో ఆవిష్కరింపబడటం విశేషం.
సంగిశెట్టి శ్రీనివాస్
సంగిశెట్టి శ్రీనివాస్ తెలంగాణ రాష్ట్రానికి చెందిన సాహితీ కారుడు. తెలంగాణ సాహిత్య, చరిత్ర పరిశోధనతో ఆయన పేరు మమేకమైంది. పరిశోధనే ప్రధాన ధ్యేయంగా ఆయన అమూల్యమైన సాహిత్య, చారిత్రక సంపదను వెలికి తీసి తెలుగు సమాజానికి చేర్పును అందిస్తున్నారు. ఆయనకు 2013 సంవత్సరానికి గాను తెలుగు విశ్వవిద్యాలయం వారు పరిశోధన లో కీర్తి పురస్కారాన్ని ప్రకటించారు.
ఆయన యాదాద్రి-భువనగిరి జిల్లాలోని రఘునాథపురంలో జన్మించారు. వారిది సామాన్య కుటుంబం. వారి తండ్రి సదువుకోకపోయినా ఇప్పటి ఏ ఫ్యాషన్‌ డిజైనర్‌కు తీసిపోని విధంగా బట్టలను డిజైన్‌ చేసేవారు. తల్లి చేనేత పనులైన ఆసు పోయుట, కండెలు చుట్టుడు, వంటి పనులన్నీ చేసేది. ఇంటి పని, శాల పనే గాకుండా ఇంట్లో మగ్గాలు నేసే నేతగాళ్ల పెండ్లిళ్లు చేయించేది కూడా. తన బంగారు కడెం అమ్మి కూడా వాండ్ల పెండ్లిళ్లు చేసిందంటే ఆమె గుణం అర్థం చేసుకోవచ్చు. అన్నీ తానే అయి చూసుకున్న వారి అమ్మ వజ్రమ్మ మూలంగానే ఆయనతో పాటు వారి అయిదుగురు అన్నదమ్ములు ఎవ్వరి కాళ్ల మీద వాళ్లు నిలబడేవిధంగా ఎదిగినారు.
ఉస్మానియాలో మొదట జర్నలిజంలో మాస్టర్స్‌ డిగ్రీ చేసారు. అది ప్రవృత్తికి తోడ్పడింది. లైబ్రరీసైన్స్‌లో చేసిన మాస్టర్స్‌ డిగ్రీ ఉద్యోగానికి ఉపయోగ పడింది. అంతకు ముందు అఫ్జల్‌ గంజ్‌లోని స్టేట్‌ సెంట్రల్‌ లైబ్రరీలో రోజూ రాత్రి పన్నెండు గంటలవరకు చదువుకోవడం కూడా ఆయన అధ్యయనానికి మెరుగులు దిద్దింది.
ఆంధ్రప్రాంతానికి, ఆంధ్రప్రాంత పత్రికలకు సంబంధించినవి కావడంతో మరి తెలంగాణ ప్రాంతంలో పత్రికలు లేవా? అని వేసుకున్న ప్రశ్నకు జవాబుగా వచ్చిన ఆయన పరిశోధనే ‘షబ్నవీస్‌ తెలంగాణ పత్రికా రంగ చరిత్ర'. ఆ తర్వాత "దస్త్రమ్‌" పేరిట విస్మరణకు గురయిన తొలినాటి వెయ్యి కథల్ని లెక్కగట్టి చెప్పడం జరిగింది. ఇది పరిశోధకుడిగా ఆయన తొలి ప్రస్థానం. 1969 ప్రత్యేక తెలంగాణ ఉద్యమాన్ని సమర్ధిస్తూ సాహిత్యం అంతగా రాలేదు అని తెలంగాణ, తెలంగాణేతర విమర్శకులు లోతుల్లోకి పోకుండా వ్యాఖ్యానాలు చేయడంతో ఆయన మిత్రుడు సుంకిరెడ్డి నారాయణరెడ్డితో కలిసి రెండేండ్లు శ్రమపడి "1969 తెలంగాణ ఉద్యమ కవిత్వా"న్ని వెలువరించారు.
తెలంగాణ హిస్టరీ సొసైటీ ప్రారంభం నుంచి దాంట్లో భాగస్వామియై ఆ సంస్థ తరపున అచ్చేసిన అన్ని పుస్తకాలకు సహసంపాదకత్వం వహించారు. ఈ సొసైటీ ద్వారా "1948 భిన్న దృక్కోణాలూ", "ఆంధ్రప్రదేశ్‌ ఏర్పాటు విద్రోహ చరిత్ర", "1969 ఉద్యమ చారిత్రక పత్రాలు" వెలువరించారు. ఈపుస్తకాలు తెలంగాణలో ఉద్యమ వ్యాప్తికి, ఇంటలెక్చువల్స్‌కు వివిధ విషయాలపై అవగాహన కలిగేందుకు తోడ్పడ్డాయి.
తెలుగు విశ్వవిద్యాలయం కోసం సుజాతా రెడ్డితో కలిసి దాదాపు 1150 పేజీల్లో 110 యేండ్ల తెలుగు కథా సాహిత్యంలోని మెరుగైన ఆణిముత్యాల్లాంటి కథలను 120 సేకరించి సంకలనం చేయడం జరిగింది. ఇందులో మొత్తం తెలుగు సాహిత్యంలో తెలంగాణ కథకులకు సాధికారికమైన వాటా దక్కిన గ్రంథమిది.జర్నలిస్టుగా ఆయన ప్రస్థానం 1991లో ఉదయం దినపత్రికలో కె.రామచంద్రమూర్తి శిక్షణలో జర్నలిస్టుగా చేరడంతో ఆరంభమయింది. ఆనాడే పాశం యాదగిరి, కె.శ్రీనివాస్‌, కాసుల ప్రతాపరెడ్డి, అమరుడైన జర్నలిస్టు గులాం రసూల్‌తో కలిసి పనిచేశారు. తెలంగాణ ఉద్యమం ఊపందుకున్న తర్వాత ఎన్నో విషయాల్ని, ఎందరో వైతాళికుల్ని వివిధ పత్రికల ద్వారా వెలుగులోకి తీసుకురావడమైంది. సోయి సాహిత్య పత్రికతో పాటు, వివిధ దినపత్రికల్లో వ్యాసాలు అనేకం రాయడమైంది. అలాగే గతంలో తెలంగాణ టైమ్స్‌, చర్చ పత్రికలో రెగ్యులర్‌ కాలమ్‌ నిర్వహించి తెలంగాణ వెలుగుల్ని, సామాజిక/రాజకీయ అంశాల్ని వరుసగా ఆ రెండు పత్రికల్లో వెలువరించారు.
అక్కినేని కుటుంబరావు
అక్కినేని కుటుంబరావు తెలుగు సినిమా నిర్మాత, కథారచయిత.ఆయనకు 2013 సంవత్సరానికి గాను తెలుగు విశ్వవిద్యాలయం వారు 'నవల' విభాగంలో "కీర్తి పురస్కారాన్ని" ప్రకటించారు.కుటుంబరావు రాసిన కథల జాబితా ఇది:
తెలుగులో ఉత్తమ సినిమా - భద్రం కొడుకో
ఉత్తమ పిల్లల సినిమా - భద్రం కొడుకో
వేదవతి ప్రభాకర్
వేదవతి ప్రభాకర్ ప్రముఖ కర్ణాటక సంగీత విద్వాంసురాలు. 
ఆమెకు 2013 సంవత్సరానికి గాను తెలుగు విశ్వవిద్యాలయం వారు "లలిత సంగీతం" లో "కీర్తి పురస్కారాన్ని" ప్రకటించారు.
ఆమె బెంగళూరులో పెరిగింది. కర్ణాటక సంగీతం మరియు గాత్ర సంగీతాలను జి.చెన్నమ్మ దగ్గర శిక్షణ పొందింది. పాలగుమ్మి విశ్వనాథం అనేక మంది లలిత సంగీతకారులకు అవకాశం కల్పించారు. అయితే ఆయన స్వరకల్పన చేసిన, రాసిన ఎక్కువ గీతాలు పాడే అవకాశం, అదృష్టం ఈమెకు లభించింది. లలిత సంగీతం ఎలా పాడాలి, పాడటానికి కావలసిన మెలకువలు, ఈ సంగీతానికి గాత్రాన్ని ఎలా పలికించాలి,మైక్ ఎలా వాడాలి ఇలా ఎన్నో ఆయన ఆమెకు నేర్పించారు. ఈమె ఇంకా మంచాళ జగన్నాథరావు, ఈమని శంకరశాస్త్రి, రజని, అనసూయ మొదలైన స్వరకర్తల సంగీత నిర్వహణలో పాటలు పాడింది. ఈమె 1969 నుండి ఆకాశవాణిలో, 1978 నుండి దూరదర్శన్‌లో అనేక లలిత గీతాలను ఆలపించింది. ఆకాశవాణి భక్తిరంజని కార్యక్రమంలో కూడా అనేక భక్తిగీతాలను పాడింది. సి.నారాయణరెడ్డి రచించిన "మీరా భజనలు" పెండ్యాల సంగీతంలో ఈమె పాడగా హెచ్.ఎం.వి. వారు రికార్డులుగా వెలువరించారు. ఇవే కాక షిర్డీ సాయిబాబా, రాఘవేంద్రస్వామి, జోగులాంబ, రామకృష్ణపరమహంస మొదలైన వారి స్తుతి గీతాలు ఈమె గానం చేయగా క్యాసెట్లుగా విడుదలయ్యాయి. తిరుమల తిరుపతి దేవస్థానం ఆధ్వర్యంలో అన్నమయ్య గీతాలను ఆయన జయంతికి, వర్ధంతికి తిరుపతిలోను, తాళ్ళపాకలోను పాడగా హిందూ, ఆంధ్రపత్రిక, ఆంధ్రప్రభ మొదలైన పత్రికలు ఎంతగానో ప్రశంసించాయి. జి.వి.అయ్యర్ దర్శకత్వంలో సంస్కృతంలో తీసిన ఆది శంకరాచార్య సినిమాలో ఈమె పాడింది. ఈమె ఇంగ్లాండు, అమెరికా, కెనడా వంటి దేశాలలో తన గానకౌశలాన్ని ప్రదర్శించి అనేక ప్రశంసలను, సత్కారాలను అందుకుంది. ఢిల్లీలో ఆకాశవాణి వారు ఏర్పాటు చేసిన జాతీయ సంగీత కార్యక్రమంలో ఈమె లలిత భక్తి గీతాలను ఆలపించింది. ఈమెకు "శ్వేతకోకిల" వంటి బిరుదులు లభించాయి. ఈమె భర్త రొద్దం ప్రభాకరరావు ఐ.పి.ఎస్. అధికారి. వారు ఆంధ్రప్రదేశ్ పోలీసు శాఖలో పనిచేసి డైరెక్టర్ జనరల్ ఆఫ్ పోలీస్‌గా రిటైర్ అయ్యారు.
ఈమె పాడిన లలితగీతాల పాక్షిక జాబితా:
పైడిమర్రి రామకృష్ణ
పైడిమర్రి రామకృష్ణ తెలంగాణ రాష్ట్రానికి చెందిన రచయిత మరియు రేడియోనాటక రచయిత. ఆయనకు 2013 సంవత్సరానికి గాను తెలుగు విశ్వవిద్యాలయం వారు బాల సాహిత్యం లో "కీర్తి పురస్కారం" ప్రకటించారు.
2013 లోనే "చింటుగాడి కథలు" కు పొట్టి శ్రీరాములు బాలసాహిత్య సాహితీ పురస్కారం అందుకున్నారు. బాలసాహిత్యంలో ఇలా రెండు పురస్కారాలు తెలుగు విశ్వవిద్యాలయం నుంచి అందుకున్న వారిలో పైడిమర్రి రామకృష్ణ మొదటివారు.
పైడిమర్రి రామకృష్ణ 1973 జులై 18 న నరసింహమూర్తి మరియు హేమలత దంపతులకు జన్మించారు. మార్కెటింగ్ లో ఎం.బి.ఏ పూర్తిచేశారు. టర్మినెక్స్ ఎస్.ఐ.ఎస్ ప్రైవేట్ లిమిటెడ్ లో రీజనల్ కీ ఎకౌంట్ మేనేజర్ గా ఉద్యోగం చేస్తున్నారు. మిమిక్రీ కళాకారుడిగా, మైమ్‌ కళాకారుడిగా, చిత్రకారుడిగా, రేడియో కళాకారుడిగా సుపరిచితులు. ఆయనకు చిన్నతనం నుండే కథల రచనపై ఆసక్తి ఎక్కువ. అందువల్ల ఆయన ఏడవ తరగతి చదిననప్పుడే బాలల పత్రిక బాలమిత్రకు సుమారు 150 కథలు రాసారు. బాలసాహిత్యంపై విశేష కృషి చేసి చిన్నపిల్లలు అర్థం చేసుకొనే రీతిలో వ్యవహారికభాషలో రచనలు చేసేవారు. జంతు,పక్షుల పాత్రలతో బాలలకోసం అనేక కథలు రాశారు. వీరి శైలి చాలా సరళంగా,బాలల సొంతగా చదువుకునేలా సుందరంగా ఉంటుంది.
వీరు 450కి పైగా కథలు రచించారు. వాటిని సంకలనం చేసి అమూల్య గ్రంథాలుగా ప్రచురించారు. వాటిల్లో మామయ్య డాట్‌కామ్‌, అనగనగా ఒక అడవి, రంగుల రాట్నం, చింటుగాడి కథలు, మృగరాజుతీర్పు, బాలసాహితీ శిల్పులు ముఖ్యమైనవి. 1987 లో చిన్నారి బాలల మాసపత్రికలో "బుద్ధికుశలత" వీరి మొదటి ప్రచురణ కథ. ఈయన కథలు ఎక్కువగా బాలమిత్ర లోనే ప్రచురణ అయ్యాయి. సాహిత్యాభిమానులకు పరిచయం చేయాలనే లక్ష్యంతో ప్రముఖ దినపత్రిక సూర్యలో ఆదివారం అనుబంధంలో ఇప్పటిదాకా 150 మంది బాలసాహితీ రచయితలను పరిచయం చేశారు. ఒక కథ పిల్లల కోసం రాయాలంటే రచయిత బాలల స్థాయికి ఎదిగి రాయాలి అంతేగాని దిగికాదు అని అభిప్రాయపడతారు రామకృష్ణ.
కథా కిరణాలు అనేది తెలుగు కథా రచయితల గురించి తెలియజేసే పుస్తకం. దీనిని పైడిమర్రి రామకృష్ణ రచించగా, పైడిమర్రి కమ్యూనికేషన్స్ ప్రచురించారు.
రసమయి బాలకిషన్
రసమయి బాలకిషన్ భారతీయ గాయకుడు,కవి మరియు రాజకీయ నాయకులు. ఆయన తెలంగాణ రాష్ట్రంలోని సిద్దిపేట మండలానికి చెందిన రావురూకుల గ్రామంలో జన్మించారు. ఆయన సాంస్కృతిక శాఖకు చైర్మంగా నియమింపబడ్డారు. తెలంగాణ ప్రత్యేక రాష్ట్రం కోసం ఆయన సాంస్కృతిక బృందానికి నాయకత్వం వహించారు. ఆయన తెలంగాణ ధూం ధాం కమిటీకి కన్వీనరుగా వ్యవహరించారు.ఆయనకు 2013 సంవత్సరానికి గాను తెలుగు విశ్వవిద్యాలయం వారు 'జానపద గాయకుడు'విభాగంలో "కీర్తి పురస్కారాన్ని" ప్రకటించారు.
రసమయి బాలకిషన్ తన జీవితాన్ని బల్లదీర్ లో ఉపాధ్యాయునిగా ప్రారంభించారు. ఆయన తెలంగాణ రాష్ట్ర సమితి పార్టీలో సాంస్కృతిక విభాగంలో ఒక భాగమైనారు. ఆయన సమావేశాలలో సభాసదులను వినోదపరచడానికి స్థానిక ఫోక్ సాంగ్స్ మరియు నృత్య కార్యక్రమాలను నిర్వహించేవారు. 2009-10 లో జరిగిన తెలంగాణ ఉద్యమంలొ ముఖ్య పాత్ర పోషించారు. ఆయన 2014 సాధారణ ఎన్నికలలో కరీంనగర్ జిల్లాలోని మానకొండూర్ అసెంబ్లీ నియోజకవర్గం నుండి తెలంగాణ రాష్ట్ర సమితి పార్టీ తరపున పోటీ చేసి శాసనసభ్యులుగా గెలుపొందారు.
తెలంగాణ కలాలను, గళాలను ఊరూరా విస్తరించడంలో రసమయి బాగా కృషి చేసిండు. ఆయన తీసిన సిడిలలో ఊరు తెలంగాణ వంటి వీడియో సిడి అత్యంత ప్రజాదరణ పొందింది. ఇందులో పల్లె వెతలను పట్టి చూపిండు. ఎన్నో ఆడియో సిడిల ద్వారా ఉద్యమ గేయాలను ప్రజలకు పంచిపెట్టిండు.పదేళ్లుగా జరుగుతున్న తెలంగాణ ఉద్యమంలో రసమయి ప్రత్యక్షంగా పాల్గొన్నడు.
రంగినేని మోహనరావు
రంగినేని మోహనరావు తెలంగాణకు చెందిన పారిశ్రామికవేత్త, సంఘసేవకుడు. ఈయన "రంగినేని సుజాత మోహనరావు ఎడ్యుకేషనల్ అండ్ ఛారిటబుల్ ట్రస్టు" వ్యవస్థాపకులు. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'సంఘసేవ, నిరంతర విద్య, వ్యక్తిత్వ వికాసం' విభాగంలో "కీర్తి పురస్కారాన్ని" ప్రకటించారు. 
ఆయన 1946 నవంబరు 14లో జన్మించారు. ఆయన తండ్రి రంగినేని రామచంద్రరావు. ఈయన "రంగినేని స్టీల్ ప్రైవేట్ లిమిటెడ్", "రైస్ మిల్లర్స్ గ్రైన్స్ వేర్ హౌస్ లిమిటెడ్" వంటి కంపెనీలకు డైరక్టరుగా ఉన్నారు. ఆయన "రంగినేని సుజాత మోహనరావు ఎడ్యుకేషనల్ అండ్ ఛారిటబుల్ ట్రస్టు"ను నెలకొల్పి అనేకమంది అనాథలకు విద్యా, వసతి సౌకర్యాల నందిస్తున్నారు.
రంగినేని ట్రస్టు 1998 లో రంగినేని మోహనరావు అండ్ కంపెనీచే స్థాపించబడింది.ఈ ట్రస్టు సిరిసిల్ల లోని బాలాజీనగర్లో నెలకొనిఉంది. మోహనరావు 10 ఎకరాల స్థలాన్ని అనాథ పిల్లల కోసం కేటాయించారు. ఆయన ఆశయం అనాథ పిల్లలకు వసతి, ఆహారం మరియు ఉత్తమ విద్యను అందించడమే. ఆయన భాగస్వాములైన రాజూరి శేఖరయ్య మరియు చిట్నేని సుధాకరరావు గార్ల సహకారంతో ఈ ప్రాజెక్టును సమర్థవంతంగా నడుపుతున్నారు. ఈ ట్రస్టు భవన నిర్మాణం 2000 లో పూర్తి అయింది. 2001 జూలై నుండి ట్రస్టు పూర్తిస్థాయిలో పనిచేస్తోంది.
14 మంది అనాథ పిల్లలతో ప్రారంభించబడింది. అనతి కాలంలోనే స్నేహితులు మరియు శ్రేయోభిలాషుల సహకారంతో 2002 లో ప్రాథమిక పాఠశాలను ప్రారంభించారు. ఈ పాఠశాల భవనాన్ని అప్పటి కరీంనగర్ కలెక్టరు శ్రీమతి సుమిత్రా దార్వే ప్రారంభించారు. ప్రస్తుతం ఈ పాఠశాల ఉన్నత పాఠశాల వరకు పొడిగింపబడి మంచి విద్యను 1 నుండి 10 వ తరగతి వరకు అందిస్తున్నది.
2015 నాటికి ఈ సంస్థ ద్వారా 177 మంది పిల్లలు (85 మంది బాలికలు) లబ్ధి పొందారు.
2004 లో రంగినేని ట్రస్టు ఖమ్మంలో ఒక అద్దె భవనంలో 24 మంది అనాథలతో ఒక శాఖను ప్రారంభించింది. ఈ శాఖలో కూడా విద్య, వసతి సౌకర్యాలు కల్పించబడుతున్నవి.
రంగినేని ఎల్లమ్మ సాహిత్య పురస్కారాన్ని రంగినేని మోహన్‌రావు తన తల్లి కీ||శే|| రంగినేని ఎల్లమ్మ పేర నెలకొల్పి ప్రతి సంవత్సరం సాహితీ ప్రముఖులకు అందిస్తారు.ఈ పురస్కారాన్ని 2006 నుండి ప్రదానం చేస్తున్నారు. అందులో భాగంగా అవార్డు క్రింద 12 వేల రూపాయల నగదు, మెమొంటోతో సత్కరిస్తారు.
rantideva
నెల్లుట్ల రమాదేవి
నెల్లుట్ల రమాదేవి తెలుగు కవయిత్రి, కథకురాలు, ఉపన్యాసకురాలు మరియు కార్టూనిస్టు. ఆమెకు 2013 సంవత్సరానికి గాను తెలుగు విశ్వవిద్యాలయం వారు 'కథ' విభాగంలో "కీర్తి పురస్కారాన్ని" ప్రకటించారు.ఈమె బహుముఖ ప్రజ్ఞాశాలి. ఈమె కథలు, కవిత్వం రాయడమేకాక కార్టూన్‌ ప్రక్రియలోకూడా ఆమెకు మంచిప్రవేశం ఉంది. రమణీయం, మనసు భాష, మనసు మనసుకూ మధ్య పుస్తకాలను వెలువరించారు.
రమాదేవి వరంగల్‌ లోని స్టేషన్‌ఘన్‌పూర్‌ లో రామచంద్రరావు,శకుంతలాదేవి దంపతులకు జన్మించారు.తండ్రి వ్యవసాయం చేయిస్తూ కరణంగా ఉండేవారు. ఆమె పాఠశాల విద్యను స్టేషన్‌ఘన్‌పూర్‌లో పూర్తిచేసారు.బాల్యం నుండి ఆమెకు మిమిక్రీ అంటే ఆసక్తి ఎక్కువ. చదువు విషయంలో ఆమె తల్లి ఆమెను ప్రోత్సహించేది. ఆమె తల్లి పుస్తకాలు, నవలలు బాగా చదివేది. పిల్లలను కూడా చదివేందుకు ప్రోత్సహించేది. పత్రికలలో గల కార్టూన్లు చూసి ఆసక్తి కనబరచేవారు. ఇంటర్ చదువుతున్నప్పుడు మొదటిసారి కార్టూన్ వేసారు. 1978 లో ఆమె మొదటి కార్టూన్ స్వాతి పత్రికలో అచ్చువేయబడినది. ఆమె కళాశాల విద్య హైదరాబాదులోని రెడ్డి మహిళా కళాసాలలో జరిగింది.
ఆమె వివాహం 1983 లో దేవేందర్ తో జరిగింది. ఆమె భర్త ఇండియన్‌ ఎక్స్‌ప్రెస్‌లో రిపోర్టర్‌గా చేశారు. గ్రూప్‌ 2 ద్వారా రాష్ట్ర ప్రభుత్వ ఉద్యోగం చేసేవారు. ఆయన ప్రోత్సాహంతో ఆమె బ్యాంక్‌ ఉద్యోగంలో చేరారు. మొదట్లో గ్రామీణ బ్యాంక్‌లో 1984లో చేసారు. 1986లో ఆంధ్రా బ్యాంక్‌ క్లర్క్‌గా చేరి ప్రస్తుతం మార్కెటింగ్‌ జోనల్‌ ఆఫీసర్‌గా చేస్తున్నారు.ఆమెకు ఇద్దరు కుమారులు(ధృవతేజ్‌, నయనదీప్‌). ఇలా ఇప్పటికీ బ్యాంక్‌ ఉద్యోగం చేసుకుంటూ సాధ్యమైనంత వరకు కార్టూన్లు వేస్తూ కవితలు,కథలు రాస్తున్నారు.
ఆమె ఎన్నో కథలు, కవితలు రాశారు. కాని నన్ను ఆమె కార్టూనిస్టుగా చెప్పుకోవడానికే ఇష్టపడతారు. ఎందుకంటే కార్టూన్‌ వేసేటపుడు దైనందిన జీవితంలో జరిగే విషయాలే ప్రేరణ కలిగిస్తాయి. ముఖ్యంగా ప్రయాణాల్లో, వివాహాలలో చాలా హాస్య విషయాలు కనిపిస్తాయి. ఇలాంటి వాటికి కాస్త అతిశయోక్తి జోడిస్తే హాస్యం, వ్యంగ్యం ఉంటుంది. కథ, వ్యాసం, కవిత ఇవన్నీ చెప్పే విషయాలనే ఒక చిన్న స్థలంలోకార్టూన్‌ ద్వారా చెప్పవచ్చనేది ఆమె భావన.
ఈమె కథల్లో మాతృత్వం విలువను చెప్పే స్త్రీలు, రాజకీయ నాయకుల వాగ్దానాలకు మోసపోయినవారు, బాధ్యతలేని భర్త నుండి దూరమై కుటుంబాన్ని పోషించుకునే ఇల్లాలు, కట్నం కోసం వెంపర్లాడే వ్యక్తిని భర్తగా అంగీకరించక తిరస్కరించే ఆత్మాభిమానం ఉన్న విద్యావంతులైన యువతులు ఈమె కథల్లో కనిపిస్తారు. ఇంకా పిల్లల సంతోషమే తన సంతోషంగా బ్రతికే మాతృమూర్తి, వ్యక్తిత్వమే ఊపిరిగా ఉన్న యువతులు, తనప్రేమను అర్థం చేసుకోలేని భర్తను చూసి నిస్సహాయులైన భార్యలు, వృద్ధాప్యంలో కూడా అమ్మమ్మే అమ్మవాత్సల్యాన్ని పంచే స్త్రీలు నెల్లుట్ల రమాదేవి కథల్లో కనిపిస్తారు.
వరంగల్‌లోని ఆకాశవాణి సెంటర్‌ ఆమెను కవయిత్రిగా మార్చేసింది.ఒక సారి కార్టూనిస్టుగా వాళ్ళు ఆమెను ఇంటర్వ్యూ చేశారు. ఆమె కవితలు రాస్తానని తెలిసి కవితలు పంపమన్నారు. అప్పటి కప్పుడు రెండు కవితలు రాసుకొని చదివారామె. అప్పటి నుండి ఆమె కవితలు ఆకాశవాణిలో చదవమని అగ్రిమెంట్‌ చేసుకున్నారు. ఇలా ఆకాశవాణి వారే ఆమెను కవయిత్రిని చేశారు. దాంతో కవితలు రాయాలనే ఉత్సాహం ఆమెలో పెరిగింది. అలాగే వరంగల్‌లో ప్రతి ఉగాదికి కవితా సంపుటి వచ్చేది.దానికి కూడా ఆమె కవితలు పంపేవారు.